qundao/data-zh-poetry huggingface dataset:
示秣陵王卜者长歌
作者：谢榛
朝代：明

杖藜来自建业城，何术遂有江湖名。邺中共讶严君平，心悬日月照万里，西向玄圃东蓬瀛。几言入微谁复精，历窥千山蚁穴殊分明，众流不混浊与清。剖鱼得子信无数，能辨孰为龙兮孰为鲸。龙施霖雨鲸翻海，世间灵异由天成。忆昔梁园初识面，下帘对客谈贵贱。一谈贵人文凤来，梧桐正花彩云见。又谈穷苦水塞河，鹭鸶俛首冒霜霰。野夫问命却不同，上指老鹤仍飞九霄遍。谓我八十馀年可到否，讵学渭川垂钓叟。圣代疏慵无所系，花下徵歌时进酒。慎勿太洁且尘垢，高士传中何必有。壮年排难不畏人，而今世路好缄口。京西山水昔游处，昨宵梦掇湖中藕。还拟蓟门走马摇丝鞭，紫氛碧霞浩相连。山灵暗护鬼物遁，岸帻醉呼身似颠。无限精华方寸贮，尔露天机何见许。白头不死更探奇，望望安期空枣树。传书道来竟不来，月出深松独延伫。百岁凡骨草同枯，神追扬马越徐庾。王生之言起予兴，说与香山旧禅侣。
禅林寺赠本无上人
作者：谢榛
朝代：明

步屧来金界，鸣钟落翠微。松阴回古殿，山气入秋衣。身向诸天老，心从初地归。后期薜萝月，宁遣梦中违。
离感篇远示元灿元煇诸儿
作者：谢榛
朝代：明

移家邺城接建安，西来轗轲悬忧端。异乡感怀殊不寐，剑闪七星灯下弹。鲁缟齐纨价易买，越罗蜀锦人争看。无计疗穷痴儿怨，糟糠老妻任艰难。不见少陵几口走栈阁，赖有橡实时充餐。白帝春归同寂寞，锦江月出两团圞。中原兵戈阻旧国，黄尘杀气相迷漫。我逢昭代幸无恙，晋俗留人惊岁残。又不见要离何为火妻子，霸图直欲功名完。身后梁鸿并蒿里，不如五噫行歌石可刊。久雪敝衣惜奴婢，漫将诗草发长叹。吕望八旬持钓竿，困龙且向积水蟠。谁道颓年气傲岸，四海交游曾结欢。公门了无一字干，秋潭照心无波澜。小儒孟浪竟何益，睥睨宁知世路宽。暗洒淤泥污巢由，箕山忽崩颍水乾。神明在天笑魑魅，时复清风吹鹖冠。俯视人间尽浩渺，独登万仞之峰峦。吹笙爱听子晋曲，仙骨能胜鹤背寒。
秋兴四首
作者：谢榛
朝代：明

寥落天涯客，谁堪秋气深。风烟凄大野，霜日净空林。对镜嗟衰白，衔杯任陆沉。子云多著述，百代有知音。山昏云到地，江白雨连天。鸿雁寒无赖，芙蓉秋可怜。旅怀须痛饮，世事且高眠。京国迷茫外，空歌美女篇。啸歌谁会意，风色动严城。天夕孤鸿过，山秋万树鸣。故人湖海梦，游子岁时情。坐惜瑶芳歇，空除又月明。地旷糜芜老，庭空蟋蟀寒。山河秋瑟瑟，风露夜漫漫。白首谁同醉，黄花祗自看。吾生真浪迹，沧海一渔竿。
秋兴四首·其一
作者：谢榛
朝代：明

寥落天涯客，谁堪秋气深。风烟凄大野，霜日净空林。对镜嗟衰白，衔杯任陆沉。子云多著述，百代有知音。
秋兴四首·其三
作者：谢榛
朝代：明

啸歌谁会意，风色动严城。天夕孤鸿过，山秋万树鸣。故人湖海梦，游子岁时情。坐惜瑶芳歇，空除又月明。
秋兴四首·其二
作者：谢榛
朝代：明

山昏云到地，江白雨连天。鸿雁寒无赖，芙蓉秋可怜。旅怀须痛饮，世事且高眠。京国迷茫外，空歌美女篇。
秋兴四首·其四
作者：谢榛
朝代：明

地旷糜芜老，庭空蟋蟀寒。山河秋瑟瑟，风露夜漫漫。白首谁同醉，黄花祗自看。吾生真浪迹，沧海一渔竿。
秋夕张少参文辉刘佥宪仲安舟发塌河伫望有作
作者：谢榛
朝代：明

作赋张平子，能文刘孝标。空怜此明月，不得共清宵。一水流何急，双帆去渐遥。秋光云淡淡，风色树萧萧。沁浦期高兴，苏门拟胜招。齐名镇河朔，歌颂到渔樵。
秋夜
作者：谢榛
朝代：明

不见同怀侣，悠然独夜思。风凄闻角处，月落倚楼时。计拙陶潜酒，心忧阮籍诗。千山芳蕙歇，策杖复何之。
秋夜乌给事宅言别
作者：谢榛
朝代：明
体裁：五言律诗

故人同此夜，离思且衔杯。古树当庭合，惊墙到席回。烛花留我醉，谏草识君才。异日关河隔，秋鸿几北来。
秋夜云峰书斋饯别赋得秋字
作者：谢榛
朝代：明

丈夫平生何所求，百年与世同沈浮。枕上一思动万里，黄金容易齐山丘。君家父子继刘向，时振藻思多冥搜。著书堆案未满意，眼前岂暇观蜉蝣。君不见五龙山上千松稠，松枯石烂名应休。况今乐善存古道，日无俗扰轩庭幽。晚来有客自延款，呼童出典青绮裘。高烛结花照几席，西风吹动湘帘钩。共谈世务复文字，宾主相看俱白头。笑我吟诗胡不饮，清时独抱三闾愁。讵知醉客轻王侯，剑歌豪气不能收。豪气混茫隘江海，弯弓欲向扶桑游。巨涛歘腾在跬步，翻空不定风飕飕。万蜂衔珠夺明月，鳌鱼背上信宿留。仙侣相将踏紫雾，才穷三岛仍十洲。肯学书生拘细论，寓言聊尔从庄周。人生大小各有志，岂徒衰老工雕锼。龙蛇已藏地窟夜，鹰隼争击天关秋。君还闭扉我行路，扬鞭西北指并州。故人相逢说旷达，空囊去住能自由。托乘山川随处赋，姑射洞开石髓流。山灵为喜标形胜，禁彼众鸟无啁啾。翠华杳然吊汉武，白云汾水空悠悠。英雄不遇生太晚，何时且遂田园谋。漳河之源自发鸠，因忆邺中走马经长楸。徐陈零落罢欢宴，不闻广殿弹箜篌。惊心两堕井梧叶，嗟哉太行何阻脩。上党有待几朋俦，黄花正开酒新篘。定约登高醉九重，满天秋色当西楼。
秋夜同吴方伯子有孟廉宪存甫冯大参汝言周学宪子才游东寺
作者：谢榛
朝代：明

词人薄暮集东林，碧殿风飘钟磬音。游宦莫嗟閒日少，谈禅聊坐法云深。天回河汉馀秋兴，月在松萝清客心。圣代经纶罢莲社，黄花相对且长吟。
秋夜同应驾部瑞伯宿三河驿得宵字
作者：谢榛
朝代：明

荒村回远火，古驿驻征轺。蓬鬓人间老，萍踪蓟北遥。繁星耿秋汉，鸣柝乱寒宵。忽忆山中桂，清霜叶又凋。
秋夜同李明府子充登圆通阁兼示懒上人
作者：谢榛
朝代：明

清秋风物兴堪乘，杰阁凌云共此登。自谓官轻随旷达，不令人妒见才能。披襟气爽中宵露，俯槛星摇下界灯。何处招提可游眺，万山形胜几诗僧。
秋夜奇上人禅房独坐
作者：谢榛
朝代：明

久寄青莲宇，因之问上乘。自知閒有味，不愧老无能。响彻秋风树，寒生夜雨灯。匡床坐幽寂，身似定中僧。
秋夜宿东林寺
作者：谢榛
朝代：明

笼中一灯尽，笼外几蛾回。夜久僧同话，霜明门半开。寒声虚竹院，秋色净莲台。还拟东林约，孤筇踏月来。
秋夜寄郭黄州
作者：谢榛
朝代：明

久别多遐思，惊心夜半鸿。霜飞邺台冷，月照楚江空。感慨三秋过，徵求万邑同。细侯深有意，聊尔托长风。
秋夜张太史仁伯宅留别得情字
作者：谢榛
朝代：明

仙郎邂逅凤凰城，不奈悲秋客子行。下榻一宵期尽醉，隔江三载愧知名。当尊意气还他日，把剑风尘任此生。旅鬓于今空浩叹，词人自古更多情。黄金台迥山云度，白玉堂高海月明。世事年来愁转剧，同怀祇有汉张衡。
秋夜有感
作者：谢榛
朝代：明

凉宵力疾步莓苔，欲赋高秋愧楚才。白发祗缘人事老，黄花偏傍客愁开。樽前独坐星河转，灯下悲歌风雨来。还忆重阳离乱后，故园惆怅一登台。
秋夜有感
作者：谢榛
朝代：明

老去生涯一短筇，几年河岳寄行踪。城边瑟瑟高秋树，天外沉沉静夜钟。风急沙洲移鹳雀，云深潭水护蛟龙。迩来不见同心侣，无奈狂歌阮嗣宗。
秋夜李隆仲杨虚卿查性甫宗子相四吏部饯予杨氏园亭
作者：谢榛
朝代：明

共醉芳园倒接䍦，古来词客几心知。黄尘满眼吾惆怅，白发交情此别离。蟋蟀夜寒扬子宅，芙蓉秋老习家池。玉衡西转燕歌罢，犹自持觞问后期。
秋夜柬仲元仁
作者：谢榛
朝代：明

永夜愁欹枕，天涯一病夫。候虫当砌乱，秋月傍楼孤。采菊还三径，扬帆更五湖。相将好归去，莫叹岁华徂。
秋夜柬张崇德
作者：谢榛
朝代：明

满天风摵摵，木叶下山城。夜静群虫响，秋高片月清。多方身计拙，无病旅愁轻。仲蔚深知己，悠悠江汉情。
秋夜柬张给事仲安
作者：谢榛
朝代：明

青琐邻丹禁，天阶逼斗枢。宫云兼树冷，海月傍帘孤。谏草劳深思，年华感易徂。相逢北来使，几为问边隅。
秋夜柬李通政子渐
作者：谢榛
朝代：明

燕地逢君晚，秋来樽酒期。桂花相对夜，烽火共忧时。月隐长安树，云低太液池。谁能上封事，独有纳言知。
秋夜灵济宫同薛朱二进士赋
作者：谢榛
朝代：明

晚来骑马过仙坛，宝笈灵文试一看。月度三花瑶殿静，风吹独鹤玉阶寒。漫闻天籁知秋远，共酌霞觞坐夜阑。会待他年游汗漫，武夷相约访还丹。
秋夜石户曹君采宅留别得云字
作者：谢榛
朝代：明

无那天涯别，寒蛩可更闻。烛花还对我，尊酒暂同君。夜驻西山月，秋生北塞云。他时重相忆，惆怅几宵分。
秋夜过吴职方子有宅
作者：谢榛
朝代：明

凤城西畔独寻君，无奈寒蛩坐里闻。灯下旅愁惊老至，天涯秋兴醉宵分。禁钟隐隐来深院，海月微微出断云。绿酒黄花知有约，不辞风雨更论文。
秋夜闻笛
作者：谢榛
朝代：明

天空月白见峰峦，桥下泠泠秋水寒。长笛惊回老蛟梦，道人独倚石栏杆。
秋夜陈内翰子结第同孟得之对月有赋
作者：谢榛
朝代：明

陈遵投辖罄交欢，池上酣吟并倚栏。月到玉堂秋转静，天回瑶阙夜偏寒。坐听客子穿云笛，恍见仙人承露盘。金马明晨还待诏，清光应忆此时看。
秋夜雨中述感呈王殿元允仁时寓普照禅院兼示无瑕上人
作者：谢榛
朝代：明

禅窗夜雨不成寐，侧枕微吟聊自慰。老僧破竹编疏篱，滋养菊花开也未。葫芦架底乱寒声，薜荔墙间浮湿气。安得九霄出月光，北照帝城分象魏。豪门秉烛各丝簧，醉杀五侯拜七贵。明朝老仆畏冲泥，却省探囊沽酒费。欲过西林问寂寥，煮茶不尽淡中味。
秋夜雪后同王给事以宁集胡进士文澄宅予病先归
作者：谢榛
朝代：明

客醉黄花月，堂开白雪天。重城辉夜色，老树夺春妍。已负金樽酒，那成宝剑篇。病来扶上马，归向小楼眠。
秋宫词
作者：谢榛
朝代：明

内苑秋风木叶残，班姬曾为赋齐纨。六宫何处无愁思，不断阴虫泣夜寒。
秋宫词
作者：谢榛
朝代：明

桐叶满阶秋思多，深宫玉辇几时过。西湖还驾黄龙舫，日暮遥听瓠子歌。茜红衫子郁金裙，玉貌灯前坐夜分。汉帝如何诛画士，六宫犹自有昭君。太液池东明月高，侍儿和露摘蒲萄。秋来不敢题纨扇，宣室于今万事劳。院院黄花秋色浓，几看青镜惜芳容。琼窗忽梦金舆过，长乐霜寒五夜钟。
秋宫词·其一
作者：谢榛
朝代：明

桐叶满阶秋思多，深宫玉辇几时过。西湖还驾黄龙舫，日暮遥听瓠子歌。
秋宫词·其三
作者：谢榛
朝代：明

太液池东明月高，侍儿和露摘蒲萄。秋来不敢题纨扇，宣室于今万事劳。
秋宫词·其二
作者：谢榛
朝代：明

茜红衫子郁金裙，玉貌灯前坐夜分。汉帝如何诛画士，六宫犹自有昭君。
秋宫词·其四
作者：谢榛
朝代：明

院院黄花秋色浓，几看青镜惜芳容。琼窗忽梦金舆过，长乐霜寒五夜钟。
秋庭
作者：谢榛
朝代：明
体裁：五言律诗

东园闲白日，庭户绝经过。落叶听无尽，秋风来更多。忽闻诛寇盗，莫厌事兵戈。卖剑今谁是，愁云渺大河。
秋怀
作者：谢榛
朝代：明

东望太行路，巉岩几断崖。易归千里梦，难遣九秋怀。夜色霜明树，寒声叶满阶。著书思赵邸，静掩旧茅斋。
秋怀
作者：谢榛
朝代：明

秋来客思渺烟波，湖上看山秋更多。只恐佳人怨秋色，晚风吹断采菱歌。
秋怀
作者：谢榛
朝代：明

秋来客思渺烟波，湖上看山秋更多。祇恐佳人怨秋色，晚风吹断采菱歌。
秋怀柬卫子涵
作者：谢榛
朝代：明

细雨秋山净，寒烟暮野空。龙蟠无浊水，凤宿有孤桐。世业兵戈后，年光客旅中。云林千古意，寂寞几英雄。
秋日即事五首
作者：谢榛
朝代：明

八月边烽起，燕关入引弓。檄飞三辅道，气激五都雄。戍角寒云外，城乌夜色中。不知枕戈者，愁绝竟谁功。燕赵多愁日，兵戈未定时。交游疏旧社，僮仆问归期。驿路当秋断，胡笳带月悲。晓来惊旅鬓，更益镜中丝。何时偃甲兵，多难滞燕城。寒馆下桐叶，秋风吹雨声。贾生今日泪，宋玉昔年情。共有龙庭策，谁高麟阁名。旅怀方索寞，秋气重萧森。兵甲南归梦，妻孥北望心。闭城山日在，倚剑野云深。独有长安客，时时问捷音。叠嶂云仍惨，孤村鸟亦稀。共嗟经铁马，谁复守柴扉。战地生寒色，征旗乱夕晖。还思汉飞将，逐北过金微。
秋日即事五首·其一
作者：谢榛
朝代：明

八月边烽起，燕关入引弓。檄飞三辅道，气激五都雄。戍角寒云外，城乌夜色中。不知枕戈者，愁绝竟谁功。
秋日即事五首·其三
作者：谢榛
朝代：明

何时偃甲兵，多难滞燕城。寒馆下桐叶，秋风吹雨声。贾生今日泪，宋玉昔年情。共有龙庭策，谁高麟阁名。
秋日即事五首·其二
作者：谢榛
朝代：明

燕赵多愁日，兵戈未定时。交游疏旧社，僮仆问归期。驿路当秋断，胡笳带月悲。晓来惊旅鬓，更益镜中丝。
秋日即事五首·其五
作者：谢榛
朝代：明

叠嶂云仍惨，孤村鸟亦稀。共嗟经铁马，谁复守柴扉。战地生寒色，征旗乱夕晖。还思汉飞将，逐北过金微。
秋日即事五首·其四
作者：谢榛
朝代：明

旅怀方索寞，秋气重萧森。兵甲南归梦，妻孥北望心。闭城山日在，倚剑野云深。独有长安客，时时问捷音。
秋日怀弟
作者：谢榛
朝代：明
体裁：七言律诗

生涯怜汝自樵苏，时序惊心尚道途。别后几年儿女大，望中千里弟兄孤。秋天落木愁多少，夜雨残灯梦有无。遥想故园挥涕泪，况闻寒雁下江湖。
秋日柬方晦叔两江
作者：谢榛
朝代：明

端居何思远，名士亦心劳。巨笔凌班史，秋怀得楚骚。窗虚清桂露，庭迥急松涛。诗草人争写，三齐纸价高。
秋日柬顾汝和中翰
作者：谢榛
朝代：明

为忆仙郎隔紫薇，经时长讶报书稀。月明绿酒幽期过，秋老黄花胜赏违。三殿星霜侵晓入，九衢风雪带寒归。知君何处还乘兴，车马遥听独倚扉。
秋日洹上书怀
作者：谢榛
朝代：明

水边沙草合，林外石桥横。云漫三秋色，河流万古声。野花欺老鬓，林酒胜浮名。我爱桐江叟，渔竿不世情。
秋日自遣
作者：谢榛
朝代：明

甘向清时隐，无令素愿乖。存虚饶气色，拨累缓形骸。叶响风前树，苔青雨后阶。何须学宋玉，登眺苦秋怀。
秋日过方晦叔书院
作者：谢榛
朝代：明

蝉咽高枝秋满城，当轩松桂助幽情。地开清沼月相映，石作孤峰云自生。醉后转多忧国思，病来偏得著书名。讵凭狗监吹嘘力，献赋于今陋马卿。
秋暮书怀
作者：谢榛
朝代：明

木落风高万壑哀，山川纵目一登台。夕阳满地渔樵散，秋水连天鸿雁来。白发无情淹岁月，黄花有意照樽罍。西园公子虚陈迹，词客于今说爱才。
秋暮登九龙山
作者：谢榛
朝代：明

兴来携酒一登攀，满径秋花照客颜。醉舞天风人不见，白云飞度九龙山。
秋野
作者：谢榛
朝代：明

地阔清霜满，林寒赤叶稀。野云秋澹澹，山日晚辉辉。杀气三河动，边声一骑飞。中原多猛士，谁解晋阳围。
秋闺
作者：谢榛
朝代：明

惨澹风烟暮，沧江老杜蘅。所忧在远道，君重妾身轻。斜阳照短檐，独鹊鸣疏柳。昨夜梦夫君，船回九江口。
秋闺
作者：谢榛
朝代：明

棠梨落叶满园秋，门掩蛩声入夜愁。未寄征衣霜露冷，梦魂先到古云州。
秋闺
作者：谢榛
朝代：明

目极江天远，秋霜下白蘋。可怜南去雁，不为倚楼人。月缺偏多感，月圆翻自悲。君看几圆缺，不异在家时。寒蛩兼夜雨，并作枕边愁。天涯有苦乐，两地一般秋。无风落叶迟，有风落叶疾。秋声时有无，宁同郎在日。
秋闺·其一
作者：谢榛
朝代：明

惨澹风烟暮，沧江老杜蘅。所忧在远道，君重妾身轻。
秋闺·其三
作者：谢榛
朝代：明

寒蛩兼夜雨，并作枕边愁。天涯有苦乐，两地一般秋。
秋闺·其二
作者：谢榛
朝代：明

斜阳照短檐，独鹊鸣疏柳。昨夜梦夫君，船回九江口。
秋闺·其二
作者：谢榛
朝代：明

月缺偏多感，月圆翻自悲。君看几圆缺，不异在家时。
秋闺·其四
作者：谢榛
朝代：明

无风落叶迟，有风落叶疾。秋声时有无，宁同郎在日。
秋闺曲
作者：谢榛
朝代：明
体裁：五言绝句

目极江天远，秋霜下白蘋。可怜南去雁，不为倚楼人。
秋集杜子奇园亭顾圣少同赋
作者：谢榛
朝代：明

辞官高卧故园秋，亭榭常招枚马俦。老去襟期聊共赋，醉来风物转相留。霜花簇簇明三径，烟树苍苍暗一丘。莫向梁园重怀古，歌钟凄断使人愁。
秋集道院因同徐库部子明醉赋
作者：谢榛
朝代：明

寄迹京华胜赏稀，偶来仙院静尘机。明河倒影夜低户，凉露无声秋满衣。铜漏滴残人共醉，玉笙吹断鹤孤飞。空庭改席多幽兴，月落长安并马归。
秋雨宿权店驿有感
作者：谢榛
朝代：明
体裁：五言律诗

驿灯分暝色，野馆滞秋阴。已倦衰年事，偏驰故国心。夜凉槐雨滴，月暗草虫吟。归梦不知路，千山云更深。
秋雨连绵南望洛阳因寄吴大理温中丞谢给事刘兵宪吕太守词丈
作者：谢榛
朝代：明

白首飘蓬来自西，旧交南望感云泥。周南文物犹逢汉，邺下词人久别齐。河涨蛟龙秋怒转，雨昏乌鹊夜愁栖。嵩峰暗落三花树，空约登攀去路迷。
积雨感怀
作者：谢榛
朝代：明

十月天多雨，霏霏日夜寒。西山改气色，北斗失阑干。生计门常掩，悲歌灯又残。可怜黄菊老，几向病中看。
积雨感怀
作者：谢榛
朝代：明

积阴无晓夜，云气压城头。雀共疏檐雨，人同老树秋。晋山何惨色，汾水亦横流。此俗非荆楚，乡心重倚楼。
程侍御信夫至因话关中之胜
作者：谢榛
朝代：明

为问三秦骢马使，独探形胜故迟回。云扶华岳中天起，地转黄河西极来。秋草空迷长乐苑，夕阳犹傍集灵台。汉家千载论封禅，应惜文园作赋才。
程总制信夫东归赋此寄怀
作者：谢榛
朝代：明

六迁皆陕服，骢马昔飞霜。节钺威西极，烟尘静朔荒。边愁归后少，诗兴老来长。退是完名策，閒为却病方。片云随去住，二水合苍茫。野树萧萧色，秋花淡淡香。有杯延故旧，无意话行藏。何事伏波叟，驱驰瘴疠乡。
穷居吟寄胡秀才希颜
作者：谢榛
朝代：明

白头自守攻周易，家住荡阴烟树隔。寒蛩在壁夜何悲，穷鬼连床暗有益。心含寸天无蔽云，平生不羡送穷文。眼中宦达几凋谢，垄树啼乌空落曛。
立春日与周一之文德承李时明马怀玉集李伯承馆时还宰新喻得天字
作者：谢榛
朝代：明

禁苑高楼动霁烟，玉盘生菜感流年。吴歌晚聚江南客，邹律春回冀北天。久别共嗟饶素发，相逢能醉几芳筵。柳条渐长应攀折，又向官河送楚船。
立秋先一夜同吴峻伯孙文揆徐汝思李于鳞王元美五比部登城得秋字
作者：谢榛
朝代：明

几年词客凤城游，蓟北河山共倚楼。清夜桂樽聊对月，明朝蓬鬓又惊秋。风飘玉笛凄初断，天转银河倒欲流。遥忆故园砧杵动，梧桐一叶起人愁。
立秋夜有感
作者：谢榛
朝代：明

秋生一叶初，摇落重愁予。宋玉悲何晚，嵇康计亦疏。星明孤剑动，月白小楼虚。为忆同心者，天涯未报书。
章景南署中对竹
作者：谢榛
朝代：明

谁种此亭竹，当樽一问君。相看成野意，自觉远尘氛。幽色霜前见，秋声月下闻。醉来堪隐几，清梦入湘云。
端午集吴郎中峻伯宅得山字
作者：谢榛
朝代：明

令节方牢落，招携慰旅颜。綵丝忆儿女，蒲酒话乡关。楚俗千年后，燕歌一醉间。坐看新月色，犹自傍西山。
答夏良臣见寄
作者：谢榛
朝代：明

拾遗曾客锦官城，独擅当时大雅声。老我漳南还作赋，嗟君淮北久知名。严霜苦雪松心古，片月长江鹤梦清。潦倒同怀不同醉，天涯徒有报书情。
答宋鸿胪仁甫寄书
作者：谢榛
朝代：明

登高曾约帝京楼，九日黄花各自秋。明月相关今夜梦，白云同寄故园愁。征夫塞上功何晚，代马霜前嘶未休。官舍寂寥应抚剑，更将尺素问淹留。
答朱醉石上舍见寄次来韵
作者：谢榛
朝代：明

同怀两地旷交游，特向汾阴问去留。昭代应怜鹦鹉赋，丽情莫讶鹔鹴裘。几经风雨人间路，独揽云霞海上楼。西隔太行书万里，杜蘅又老大江秋。
答武进李宰元素惠六朝诗
作者：谢榛
朝代：明

故人送我六朝诗，夜半灯前坐读时。清庙朱弦弹古调，玉楼琼树发春姿。共言苏李传骚雅，那识曹刘是路岐。极望江山增感慨，长风吹雁报君知。
答沈禹文见寄
作者：谢榛
朝代：明

未息吴中战，宁闻燕市歌。一官身事重，长夜国忧多。古道淹骐骥，秋山老薜萝。趋朝成百感，风色动鸣珂。
红梅
作者：谢榛
朝代：明

西方仙子服丹砂，幻作江天第一花。未合上林凝暮雪，偏宜大庾映朝霞。
终南仙人引走笔遣怀
作者：谢榛
朝代：明

终南据形胜，隐沦共墟里。中有千年不死之真人，鹤发垂垂过两耳。门无徵车道长存，平生懒到咸阳市。青山有主百灵护，竹杖通灵山鬼妒。化作苍龙乘海云，巨鲸伏鬣洪涛驻。惊回任公钓，触倒扶桑树。力穷万里知所归，掉头西秦灵复聚。老夫神变物相因，内蕴不关天地春。
绣毬花
作者：谢榛
朝代：明

高枝带雨压雕栏，一蒂千花白玉团。怪杀芳心春历乱，捲帘谁向月中看。
绣球花
作者：谢榛
朝代：明

高枝带雨压雕栏，一蒂千花白玉团。怪杀芳心春历乱，卷帘谁向月中看。
维扬兵后寄张佥宪士直
作者：谢榛
朝代：明

羽书飞不绝，东望海天遥。旗杂广陵树，兵喧扬子潮。材官曾几战，壮士莫轻招。独立多悲感，江城飒晚飙。
群雀
作者：谢榛
朝代：明

朝来群雀鸣，饮啄在咫尺。谋生我太劳，万里长为客。
老将行
作者：谢榛
朝代：明

虬髯丈夫乘铁骢，自言征战老云中。凭陵仗剑出门去，原上枯桑鸣朔风。
老怀
作者：谢榛
朝代：明

残年百事过，阅世复何言。多病仍春草，全家岂故园。游丝风不定，乱雀日相喧。我欲从丹侣，青山静掩门。
聂政墓
作者：谢榛
朝代：明

轵里空馀鸟雀愁，依然落日对荒丘。丈夫一诺轻生死，浩叹风前万木秋。
自拙叹
作者：谢榛
朝代：明
体裁：古风

出门何所营，萧条掩柴荆。中除不洒扫，积雨莓苔生。感时倚孤杖，屋角鸠正鸣。千拙养气根，一巧丧心萌。巢由亦偶尔，焉知身后名。不尽太古色，天末青山横。
自述
作者：谢榛
朝代：明
体裁：七言律诗

九江山下三桥水，地僻塘回苍树遮。懒读亦生书带草，无忧不种鹿葱花。光争日月惟诗卷，暗犯星河有钓槎。麦饭布袍堪自寄，百年未了此生涯。
芳树
作者：谢榛
朝代：明

芳树花争发，嫣然故向人。相看终日媚，一摘暂时新。影落金塘水，香飘玉砌尘。伤心有琴瑟，寂寞汉宫春。
苗仲材告别登楼晚聎得天字
作者：谢榛
朝代：明

青山出半天，一带迥苍然。乱树馀秋色，寒城更暮烟。交游多惜老，离合几经年。共有登楼赋，谁为王仲宣。
苦雨后感怀
作者：谢榛
朝代：明

苦雨万家愁，宁言客滞留。蛙鸣池水夕，蝶恋菜花秋。天地惟孤馆，寒暄一敝裘。须臾古今事，何必叹蜉蝣。
范子宣见过
作者：谢榛
朝代：明

世情满眼殊未定，之子相逢可共论。自是胜游疏客计，非关浪迹久都门。雪中坐索梅花赋，月下还开竹叶樽。更约扬帆下春水，三江南去访桃源。
莺
作者：谢榛
朝代：明

何物傍春柳，交交东复西。班姬正愁思，莫向汉宫啼。
落花有感
作者：谢榛
朝代：明

花开惊节序，花落转堪悲。物色殊无意，春风暗有期。蝶回芳草径，莺度夕阳枝。独有豪华子，青楼醉不知。
薄伐
作者：谢榛
朝代：明
体裁：五言律诗

薄伐元中策，论兵自古难。汉唐频拓地，将帅几登坛。绝漠兼天尽，交河荡日寒。不知大宛马，曾复到长安。
薄暮赵户部良弼官署西园同郑山人中伯醉赋四首
作者：谢榛
朝代：明

薄暮偶乘兴，开樽非预期。野夫偏坐久，庭雀故飞迟。地拔群松劲，天成片石奇。种蔬甘此味，还使后人知。要识为农苦，官园半亩禾。有才知计远，无事阅书多。童子琴樽待，山人杖屡过。长吟见幽意，独鸟下庭柯。园中有亭沼，宦邸得幽栖。曲折由人胜，深沉使客迷。竹枝风外袅，莲叶雨中低。我欲尽奇绝，明朝还杖藜。骚雅成幽赏，相依古树丛。未论金谷胜，真与漆园同。宦迹风云转，王程关塞通。随君秋夜梦，乘月过辽东。
薄暮赵户部良弼官署西园同郑山人中伯醉赋四首·其一
作者：谢榛
朝代：明

薄暮偶乘兴，开樽非预期。野夫偏坐久，庭雀故飞迟。地拔群松劲，天成片石奇。种蔬甘此味，还使后人知。
薄暮赵户部良弼官署西园同郑山人中伯醉赋四首·其三
作者：谢榛
朝代：明

园中有亭沼，宦邸得幽栖。曲折由人胜，深沉使客迷。竹枝风外袅，莲叶雨中低。我欲尽奇绝，明朝还杖藜。
薄暮赵户部良弼官署西园同郑山人中伯醉赋四首·其二
作者：谢榛
朝代：明

要识为农苦，官园半亩禾。有才知计远，无事阅书多。童子琴樽待，山人杖屡过。长吟见幽意，独鸟下庭柯。
薄暮赵户部良弼官署西园同郑山人中伯醉赋四首·其二
作者：谢榛
朝代：明
体裁：五言律诗

要识为农苦，官园半亩禾。有才知计远，无事阅书多。童子琴樽待，山人杖屦过。长吟见幽意，独鸟下庭柯。
薄暮赵户部良弼官署西园同郑山人中伯醉赋四首·其四
作者：谢榛
朝代：明

骚雅成幽赏，相依古树丛。未论金谷胜，真与漆园同。宦迹风云转，王程关塞通。随君秋夜梦，乘月过辽东。
蜀中行赠李仲白
作者：谢榛
朝代：明

蚕丛之国千山阻，漂泊西南尔何苦。客子畏人浇俗间，孔融不见谁为主。出门感慨非中原，黄叶几凋乌桕树。玉垒悲歌万里云，锦江卧病三秋雨。久罹患难何所营，物色萧条有环堵。九口流离半死生，儿女遗骸寄兹土。梦绕高都身未归，泪洒春风啼杜宇。十年亡命聊定居，当道其如有豺虎。浮云忽散青天回，灵剑方弹紫气吐。去时三峡逐惊涛，直犯蛟龙荡双橹。归时栈阁下知难，秦塞桑村闻社鼓。田园第宅属他人，衰白相怜独邻父。上书北阙心事明，莫恋西山旧茅宇。话尽艰虞殊惨然，樽前促膝更千古。古来豪贵何足论，名臣屈指对君数。
蝴蝶叹
作者：谢榛
朝代：明

醉来万事无不掷，醒后多思那有益。月当中天光渐昃，人逢盛时病相迫。君不见花间蝴蝶草间飞，清霜满园何处归。
行路难
作者：谢榛
朝代：明
体裁：乐府曲辞

荀卿将入楚，范叔未归秦。花鸟非乡国，悠悠行路人。
表兄周平基书至
作者：谢榛
朝代：明

兄弟成脩阻，霜空一雁过。桑麻怀故国，烟月梦西河。短杖徘徊意，孤樽慷慨歌。相思秋又暮，白发竟谁多。
西亭中尉雅集
作者：谢榛
朝代：明

骚侣夜同酌，酣歌风月斜。古人自风调，今代几名家。客久鬓将雪，天寒梅正花。谁知献赋意，对尔一长嗟。
西园为南庵翁题
作者：谢榛
朝代：明

黯淡云低竹石间，奚童斸笋踏泥还。菜花春老西园雨，尽日亭台燕子閒。
西园春暮
作者：谢榛
朝代：明
体裁：古风

西北风来何太剧，落花满园春可惜。黄鹂叫春蝴蝶愁，四野无人日将夕。惟有一枝留晚春，当砌徘徊不忍摘。且将樽酒对残花，春去悲歌复何益。
西池园赏芍药
作者：谢榛
朝代：明

王门设宴款应徐，红药相鲜映广除。地簇晚芳群蝶下，天留春色万花馀。愿将绣幕通宵护，讵使清樽半日虚。共醉琼楼重吟赏，莫言玄圃是仙居。
访葛征君
作者：谢榛
朝代：明

西城闲访葛洪家，篱落秋余白豆花。高枕自知无俗梦，数椽茅屋在烟霞。
访葛徵君
作者：谢榛
朝代：明

西城閒访葛洪家，篱落秋馀白豆花。高枕自知无俗梦，数椽茅屋在烟霞。
诵孙中丞山甫全集赋得长歌寄赠
作者：谢榛
朝代：明

黔南词人吾旧识，吟成不下千金璧。调如白雪郢中才，响如倚楼吹铁笛。力如夸娥移二山，神如骤雨走霹雳。势如昆崙周万里，气如战胜开边鄙。老如篯铿三代仙，古如夏鼎出地底。丽如丛桃蒸晓霞，清如片月蘸秋水。奇如侠士慨谈兵，深如沧海没长鲸。高如鸿鹄碧空尽，远如葱岭细烟横。君家流风自孙绰，赋就天台掷地声。忆昔琐闱夜直向北斗，先朝谏草不复有。旌旄过邺访衡门，应记垂杨夹巷口。磨崖独步太和颠，托彼山灵护悠久。
读侯二谷诗集
作者：谢榛
朝代：明

词人来自永嘉东，逸气千篇浩不穷。闭户越吟知思苦，登台楚赋见才雄。崖悬古木奇争出，涧落秋云澹自同。庾信即今谁并驾，老夫长叹倚天风。
读周谏议用馨诗集漫赋长歌行
作者：谢榛
朝代：明

安陆城西，渔船夹岸灯明灭，晚集枫林，郢人巴人半优劣。解佩亭前水尚流，仙蛾不见风景别。欲访还丹妙术学延年，入悟何当问老禅。宛如箭射昆崙直透出，声落星宿海波荡九天。搥碎须弥为平地，下开混沌别创万国分山川。寓言谁超庄列上，古来多少大宗匠。太远莫令失归宿，至玄更得高气象。气象非凡人所瞻，淡然细味水晶盐。梅梢夜挂西楼月，沆瀣常餐不下帘。隔帘冰雪清神思，阳春自歌写胸次。深宵忽散珠玉光，为收诗草开箧笥。楚客调同和者多，旋沽帝城腊酒宁辞醉。紫微下与琐闼邻，圣代应知不负人。人间风雨隔朝列，海中日月容波臣。汉江东逝自不尽，蛟龙作伴待时振。倒翻铁网拔出珊瑚根，丛根赤色长含润。了此上乘何处谈，华岳峰头共坐烟岚千万仞。
读江宁王悼内诗
作者：谢榛
朝代：明
体裁：五言律诗

凄凉不易写，楚调复清新。字字心间泪，时时梦里人。风悲西苑树，月惨后宫春。令与陈王并，无惭赋《洛神》。
谒汉光武原陵
作者：谢榛
朝代：明

龙飞白水兆中兴，天定滹沱十月冰。半夜客星思汉室，千年王气感原陵。山灵松槚殊相护，地胜樵苏讵敢登。试读班彪王命论，嵩峰依旧郁峻嶒。
谢仲川雪中见过时予未起
作者：谢榛
朝代：明

高枕奚童报，知君冒雪来。阴晴门外变，骚雅卧中裁。寒色侵衣湿，冰花著树开。于今谁有赋，方见谢家才。
谢侍郎与德郊亭饯别
作者：谢榛
朝代：明

昔会燕台今白头，东归分袂倍离愁。年华易改谁长健，世路无穷客倦游。春雪模糊荒岭树，夕阳惨淡古边楼。此情欲寄滹沱水，千折波声尚北流。
谢刘监察质卿见寄
作者：谢榛
朝代：明

清霜肃海岱，春到野夫边。骢马劳今日，苍生望有年。旧交仍杖屦，遐思各云天。为问齐中俗，何人似鲁连。
谢子明别业对酌
作者：谢榛
朝代：明

背郭茅亭子，联镳薄暮来。田夫扫径罢，庭雀出墙回。地僻隐狐兔，园荒迷草莱。主人久不到，黄菊向谁开。
谢敏轩惠酒
作者：谢榛
朝代：明

太行三晋路，留滞几书还。亭馆仍春雪，云霞岂故山。客愁醒醉里，腊味有无间。何限王门酒，能滋衰老颜。
赋得万山形胜歌赠胡明府子仁
作者：谢榛
朝代：明

万山形胜，新安高据开城闉，江连三百六十滩头多绿蘋。移根拔秀归何人，独收两间元气津。梧桐正花雨露春，凤凰振翼文彩新。海霞绮丽耀侵晨，影落巨波翻龙鳞。片霞可握文可擅，左能万化右千变。大将纵横谁不见，老成已识古人面。岂学傍门色求茜，美人自是金闺彦。壮图不凡且京县，北瞻斗极倚楼遍。闻说蒲城古迹仲由堂，满地月浮寒光如素练。
赋得买丝绣作平原君寄山中故友
作者：谢榛
朝代：明

登台北瞻此何世，漫嗟寥落依松桂。英雄有待岂徒老，泽龙神变随巨细。黄金买丝秣陵市，好绣平原赵公子。想像当年下士心，烟薰古色宛相似。万丝无迹天巧成，吴姬亦知豪侠名。身后宁复谈纵横，野云聚散犹秦兵。异代重之独长吉，下帘焚香共一室。
赋得山水图长歌赠潘太守瑞徵
作者：谢榛
朝代：明

华岳上逼层霄，可窥星斗之真迹。黄河来自西极，长送昆崙之正脉。绮霞彩虹灿一色，枫林岂让柿叶赤。光映石岩好登陟，眼中胜景谁尽得。薄暮翠岚藏秀月又黑，姑射仙子夜游信能识。天与元精豁胸臆，后园独种蟠桃核。仙果熟时未敢食，欲献圣皇咀味跻寿域。汾水朝宗流不息，上方龙剑到手除荆棘。更刬长安路平通，万国直臣共佐唐虞德。渔樵各生计，官吏不虚职，澶州正对燕京北。欲命良工写此图，高挂不出乎半间之壁。主人坐赏最珍惜，神游中宵乘彼苍凉片月白。
赋得峨眉山长歌寄酬刘中丞维南
作者：谢榛
朝代：明

峨眉两山横蜀土，五岳之外更奇睹。千年积雪净含春，几道奔泉寒迸雨。四十阴洞生肉芝，多少仙粮谁是主。樵苏不到云霞深，莓苔堆径色自古。脩藤密萝覆涧户，众隐忘形淡相聚。真仙向之引凤鸾，老衲居然伏豺虎。神工开辟出丹青，人间画师心何苦。李白夜行见真景，千仞峰头月半吐。中原有客殊自惜，栈阁衰年万里隔。恍听杜宇枕畔啼，梦魂飞越剑门驿。山灵不识邺下狂，欲往登危虚谢屐。锦官城高锦江碧，残照疏林扬马宅。两汉接迹钟神秀，不餐烟火超凡格。六朝绮丽落后尘，大方雄浑浩无息。谋猷大展际昌期，宪台防秋坐深夕。君不见紫微光耀圣明世，阊阖森严百灵卫。健儿牧马尚龙荒，未许终童请缨计。今王宵旰劳宰臣，黄钺白旄任非细。佳政威声幕南北，材官乘障气逾锐。纥干冻雀向日飞，太宇茫茫绝纤翳。又不见漳河流水向东逝，野夫支筇望天际。
赋得江南山水纪胜歌并寿毛友梅封君
作者：谢榛
朝代：明

君不见吴山高起千万丈，上有烟岚变化出奇状。影照江流湖水地镜分，下抱太空各垂文光密星象。晓日波平如熨横素罗，幽鸟低飞閒来往。岸芦石树小径斜，隔岭樵歌应渔唱。山根湖脉下相通，福基寿域深且广。武陵主人偏嗜黄精淡可食，子孙皆换仙骨格。望云何由并称觞，时复驰神到乡国。元气混沌含孝胚，圣人独知立兹德。堂中高挂二仙图，木公金母若旧识。两颜不衰百岁期，际天海色苍茫浩无极。
赋得长歌答许左史殿卿兼伤李廉宪于鳞
作者：谢榛
朝代：明

梁国仙才许长史，别来神会书千里。书中泪渍尚盈纸，旧交为失沧溟子。眼前勋业逐流水，百年行藏半日诔。足踏天风超騄駬，山岗振裂叫虎兕。要夺精华与骨髓，秋风细咀黄金蕊。正色染心陶令是，石火铁铛煎凤嘴。文辉灵液岂徒耳，海右茫茫联步屣。终童请缨那可恃，伏生传经竟老死。地胜时平磨崖纪，鹊湖清浅映芳芷。丽人桂棹空自舣，伫立亭亭思靡靡。不见马援南征载薏苡，存殁无言净秋水。西署为郎谈义士，鲁连排难宁专美。龙也楠也一梦里，欲达哀情托山鬼。九泉有知长已矣，薄暮下帘独隐几，冥冥莫测造化理。
赠刘羽士
作者：谢榛
朝代：明

一出樊笼万事违，满天风送薜萝衣。青藜杖外烟霞色，金液方中造化机。穷海泛舟蛟自避，深山采药鹤同归。知君已有仙人骨，应待王乔汗漫飞。
赠别
作者：谢榛
朝代：明

北上千秋箓，西归万里桥。黄花空有约，绿酒不同宵。树拥秦云断，山悬蜀栈遥。艰难杜老在，莫谩简书招。
赠别史郎中应之还张秋
作者：谢榛
朝代：明

一见遽言别，其如南北情。君今何水部，吾岂谢宣城。帆影树中出，河流天际平。谁无感怀赋，两地共秋声。安平南去道，官署在河浔。一水风烟色，三秋鱼鸟心。才高君柱石，计拙我山林。应念离居者，虫鸣蔓草深。
赠别史郎中应之还张秋·其一
作者：谢榛
朝代：明

一见遽言别，其如南北情。君今何水部，吾岂谢宣城。帆影树中出，河流天际平。谁无感怀赋，两地共秋声。
赠别史郎中应之还张秋·其二
作者：谢榛
朝代：明

安平南去道，官署在河浔。一水风烟色，三秋鱼鸟心。才高君柱石，计拙我山林。应念离居者，虫鸣蔓草深。
赠别武克仁
作者：谢榛
朝代：明

八十神全步履轻，自嗟七十负平生。紫芝采得间中事，白鹤飞来静里声。多少光阴仍浪迹，古今著述总浮名。问君可授延年术，九转丹砂未易成。
赠卢次楩
作者：谢榛
朝代：明

五年君一到，未是曳裾频。晓发黎阳骑，宵探漳浦春。交游魏公子，怀抱楚骚人。好觅沧洲侣，相将采绿蘋。谁识丰城剑，天空紫气高。老来悲道路，醉后益风骚。物议冰霜过，才名岁月劳。一寒今范叔，谁复赠绨袍。五十君多感，艰危不可忘。自知兄弟少，宁为鹡鸰伤。汉党无文字，燕歌独醉狂。莫违湖海兴，徒自老黎阳。
赠卢次楩·其一
作者：谢榛
朝代：明

五年君一到，未是曳裾频。晓发黎阳骑，宵探漳浦春。交游魏公子，怀抱楚骚人。好觅沧洲侣，相将采绿蘋。
赠卢次楩·其三
作者：谢榛
朝代：明

五十君多感，艰危不可忘。自知兄弟少，宁为鹡鸰伤。汉党无文字，燕歌独醉狂。莫违湖海兴，徒自老黎阳。
赠卢次楩·其二
作者：谢榛
朝代：明

谁识丰城剑，天空紫气高。老来悲道路，醉后益风骚。物议冰霜过，才名岁月劳。一寒今范叔，谁复赠绨袍。
赠史中丞文直
作者：谢榛
朝代：明

千载东南计，三秋战守功。阵云回气色，匣剑闭雌雄。往事长歌外，流年高卧中。风霜惟劲竹，江海一冥鸿。薄俗怀巢父，幽期得阮公。醉来论世故，谬许老夫同。
赠吕都督伯仁
作者：谢榛
朝代：明

禦寇论功忆昔年，又从扬子驾楼船。塞门列阵山云合，幕府听笳海月悬。仗剑独临龙虎地，登台长啸凤凰天。于今未老归诗社，祗遣儿曹办酒钱。
赠平乡赵隐君
作者：谢榛
朝代：明

风霾起薄暮，有客叹归欤。白首犹怀刺，青山且著书。故乡春树外，别馆夜钟馀。不见磻溪叟，终然载后车。
赠王别驾仲谐金陵浩歌篇
作者：谢榛
朝代：明

建业世居风俗古，盛年游好谁相与。石头城影落晴波，扬子江声喧暮雨。豪贵笙歌虚岁华，即今礼乐几名家。日蔼低浮杜蘅色，春深半吐梧桐花。凤凰台上青天近，文物好谈吴与晋。北瞻形胜帝王州，王气茫茫殊不尽。
赠田深父
作者：谢榛
朝代：明

气夺三都赋，声驱六代诗。春云流碧落，秋月照琼枝。独览中原胜，还收太华奇。东山有狂客，千里愧相知。
赠董职方德甫擢光禄卿
作者：谢榛
朝代：明
体裁：五言排律

三秋心力尽，经略见才雄。董策今谁在，班铭志已同。才收卫律叛，更赏霍家功。神武惟龙准，凭陵自犬戎。兵张群议后，官转百忧中。侯火惊燕甸，宵衣想汉宫。将星寒动塞，卿月夜临空。尚忆长征子，持戈向北风。
赠钱明府舜臣
作者：谢榛
朝代：明

潘令悲歌秋雨天，遥闻战伐聚江船。才淹百里青云后，忧重三吴白发先。剑拂积尘星自动，琴鸣流水月孤悬。回看北极长安道，祖逖于今几着鞭。
走笔效太白歌行寄上沈王殿下
作者：谢榛
朝代：明

少游燕赵间，亦有燕赵气。大德不易酬，俯仰在天地。天地无言覆载我，两鬓全白齿半堕。匣中宝剑蓄龙精，四海历游无不可。时逢厚俗且为家，宁羡淮南丛桂花。人生知遇非偶尔，枚马聚散殊堪嗟。君不见太行天设中原春，颠崖直上几千尺。愿作峰头一片云，飞向宫城朝复夕。西风若肯徐徐吹，风云长会无尽期。
赴石门峡
作者：谢榛
朝代：明

石门西去道，烟色树冥冥。秋草地全白，夕阳山更青。闻虫惊节序，立马问边庭。潦倒还词赋，徒惭两鬓星。
赵王枕易见寄
作者：谢榛
朝代：明

江海通元气，风云入浩歌。行人犹未返，芳草欲如何。沙晚閒凫雁，山春秀薜萝。淮南赋招隐，悽恻感情多。
边警
作者：谢榛
朝代：明
体裁：七言律诗

太白秋高烽火惊，羽书飞下晋阳城。沙场风急来胡马，亭障云深出汉旌。战守何人能仗策，朝廷今日始言兵。悬知驾驭还多术，早晚亲临细柳营。
边警寄张太史子维
作者：谢榛
朝代：明

学士别来久，残年嗟转蓬。悲秋心独苦，乘月梦相通。起对霜林白，惊看烽戍红。老怀生事定，时议野夫同。世故浮沉里，天机浩渺中。黄金驮上国，赤子怅西风。斩馘边人泪，驰驱汉将功。董狐今史笔，此意托孤鸿。
达摩洞
作者：谢榛
朝代：明

心空面壁古来闻，五乳峰头自落曛。欲问无生渺何处，西归葱岭万重云。
达摩洞
作者：谢榛
朝代：明

长江折芦后，面壁此高岑。祗树抱岩古，法云垂洞深。石存一片影，天印万年心。徒使登攀客，松风听梵音。
过仪封呈大司马王浚川
作者：谢榛
朝代：明

行客度河甸，空林寒日初。风高脆蒲苇，水落困龙鱼。民物诛求际，边陲战伐馀。济时须大老，莫恋草玄庐。
过周节推尚占因谈嵩岳之胜
作者：谢榛
朝代：明

伊洛寻真竟不逢，归来对尔说仙踪。两游洞壑情何剧，独眺烟岚翠几重。庭树月招缑岭鹤，郡斋风落少林钟。宁言何逊观梅兴，梦到三花天外峰。
过山叟
作者：谢榛
朝代：明

栗里堪同隐，濠梁复一过。衡门开绿野，石壁带青萝。偶共山人醉，閒随牧子歌。还怜夜色好，星月湛沧波。
过故居留别王南村先生
作者：谢榛
朝代：明

尔居吾旧业，吾弟久相依。往事今谁好，浮生会自稀。河亭聊别酒，桑梓共斜晖。百感愿常健，终心殊不违。
过朱道甫留酌分得秋字
作者：谢榛
朝代：明

为爱君才王勃流，樽前相对赋高秋。关山回首偏多路，风雨惊心各一楼。老去自知能放达，古来谁不重交游。匣中宝剑藏灵异，莫使龙光天外浮。
过杨子畏别业登楼同田深甫醉赋
作者：谢榛
朝代：明

遥望河流一缕微，凭虚俯见乱鸦飞。云流槛外生寒色，霞落樽中驻晚晖。共赋高秋能不倦，登楼后约恐长违。仲宣老去随萍梗，湖海茫茫几梦归。
过清源故居有感
作者：谢榛
朝代：明

旧业成暌远，亲朋久失群。百年生长地，一片往来云。独立空流水，长吟但落曛。结茅何日定，西陇事耕耘。飘零三十春，下马问比邻。相见弟兄老，堪嗟门巷新。行踪犹泛梗，世故一浮尘。王谢豪华地，殊非旧主人。
过清源故居有感·其一
作者：谢榛
朝代：明

旧业成暌远，亲朋久失群。百年生长地，一片往来云。独立空流水，长吟但落曛。结茅何日定，西陇事耕耘。
过清源故居有感·其二
作者：谢榛
朝代：明

飘零三十春，下马问比邻。相见弟兄老，堪嗟门巷新。行踪犹泛梗，世故一浮尘。王谢豪华地，殊非旧主人。
过西池书斋赏菊
作者：谢榛
朝代：明

培养邻三径，移来殿万芳。馀花自风景，幽意合柴桑。绣幕驻秋色，金杯浮晚香。主人益多珍，讵敢傲飞霜。
过诚轩君赋得登楼对月得河字
作者：谢榛
朝代：明

楼高仍绮席，月朗亦金波。垂老酒杯倦，先秋诗兴多。柝声空巷陌，池影截天河。今日频相接，宁忘最后过。
还家
作者：谢榛
朝代：明

二十馀年寄邺城，归来谁不讶狂生。白头况带风尘色，青眼深知父老情。共话江湖多故事，自怜词赋亦空名。仲宣踪迹犹无定，遥指浮云意未平。
还峰卷为宋太守德完题
作者：谢榛
朝代：明

群山高不极，回合越西城。秋入云根净，霜归石耳清。望中分树色，空外落泉声。地接天台胜，人含太古情。林间孙绰赋，谷口子真耕。处处烟霞动，时时？鹤鸣。几年守真素，一出见平生。莫遣山灵诮，应高黄霸名。
还峰卷为宋太守德完题
作者：谢榛
朝代：明
体裁：五言排律

群山高不极，回合越西城。秋入云根净，霜归石耳清。望中分树色，空外落泉声。地接天台胜，人含太古情。林间孙绰赋，谷口子真耕。处处烟霞动，时时�鹤鸣。几年守真素，一出见平生。莫遣山灵诮，应高黄霸名。
还邺二首
作者：谢榛
朝代：明

客路多芳草，还家春服成。交游嗟献赋，妻子问谋生。自得山林计，深知猿鸟情。一樽吟薄暮，风雨闭柴荆。迢遥囊橐轻，词客本无营。久别儿孙大，初归鸡犬惊。几年违旧业，多事感浮生。坐倚中庭树，春风可寄情。
还邺二首·其一
作者：谢榛
朝代：明

客路多芳草，还家春服成。交游嗟献赋，妻子问谋生。自得山林计，深知猿鸟情。一樽吟薄暮，风雨闭柴荆。
还邺二首·其二
作者：谢榛
朝代：明

迢遥囊橐轻，词客本无营。久别儿孙大，初归鸡犬惊。几年违旧业，多事感浮生。坐倚中庭树，春风可寄情。
远别曲
作者：谢榛
朝代：明
体裁：七言绝句

阿郎几载客三秦，好忆侬家汉水滨。门外两株乌桕树，叮咛说向寄书人。
送万少参茂卿还任山东
作者：谢榛
朝代：明

乱后相逢复几朝，使君行色动河桥。宦情千里清樽尽，国计频年白发饶。驿道书通秋塞雁，海门帆度夕阳潮。鲁连意气须今日，此去齐城可更招。
送中丞许公伯诚出镇昌平
作者：谢榛
朝代：明

才名动海内，白首华山阿。阅世存泾渭，逢时谢薜萝。几年怀赵璧，独醉发燕歌。赋陋阴常侍，功高马伏波。金钲传雁塞，铁骑渡榆河。长啸将平寇，雄图定偃戈。春生千嶂早，云傍七陵多。应忆论文侣，山城一雁过。
送何吏部治象扶母榇归平阴
作者：谢榛
朝代：明

候火心仍北，哀音梦已东。断肠自芳草，挥泪向春风。宦迹燕城久，忧端漆室同。海天低落雁，烟雨失孤蓬。兵檄关山外，皇情宵旰中。荐贤须此日，还拟待山公。
送何进士振卿谪乐平少尹
作者：谢榛
朝代：明

都亭同醉采芳菲，别后关山梦不违。平野北看燕树断，大江西去楚帆飞。百花洲上还闻雁，五老峰头独振衣。胜地且留何逊赋，春风应见贾生归。
送俞别驾尧咨之临清
作者：谢榛
朝代：明

吾郡本齐地，使君当此游。东西抱河水，表里壮城楼。腊雪马前尽，春云堂外流。舟车两京道，赋役万家忧。和璧才堪重，虔刀志未休。素怀谁与会，孤月照人秋。
送儿元炳东还
作者：谢榛
朝代：明

吾儿同入邺，今日汝先归。留滞乡音改，飘零旧业违。关河通古道，风雨暗春衣。寄我思亲泪，西原洒落晖。
送冯职方晋叙拜陵庙
作者：谢榛
朝代：明

明光初下早莺啼，野色晴开绿草齐。晓树度旌燕徼北，春云逐马汉陵西。山灵暂驻还堪赋，天险遥看未易跻。仗策须君清玉塞，壮图何日报金闺。
送冯驾部伯祥出守羊城
作者：谢榛
朝代：明

折柳踟蹰傍御堤，长亭回首夕阳西。独看芳草初成赋，相聚浮萍又解携。出浦棹声空外杳，隔林帆影雨中迟。三江路尽烟岚迥，百越城高牛女低。日上火田鸣翡翠，风翻炎海跃鲸鲵。尉佗旧俗还能化，陶侃遗踪可自题。共道抡才今代盛，遥知为郡古人齐。行春露冕青山下，父老争迎五马嘶。
送刘佥宪才甫北伐
作者：谢榛
朝代：明

七月边烽动，三河兵气扬。乘秋发猛士，计日缚名王。剑倚云霄迥，旗连海雾长。燕然一片石，终古有馀光。
送刘将军赴南都
作者：谢榛
朝代：明

江风吹棹送人寒，一剑横秋秖自看。应过淮阴吊韩信，月明曾照汉家坛。
送刘推官子礼之平阳
作者：谢榛
朝代：明

人怜燕市别，才羡洛阳奇。春色迎骖动，民情到郡知。天低姑射岭，云抱帝尧祠。几为看汾水，东流寄所思。
送刘明府朝宗之瑞安
作者：谢榛
朝代：明

八月秋风吹帝京，剑歌杯酒送君行。烽传九塞愁中报，云隔三吴望里情。江路回连秣陵树，海帆飞度永嘉城。鸣琴尚忆天涯客，莫待梅花始寄声。
送刘水部致卿出守嘉兴
作者：谢榛
朝代：明

孤馆别怀聊对酒，双旌行色复催人。马嘶燕甸才芳草，帆到江城已暮春。作赋水曹非往日，垂衣天子念征尘。三吴彫弊多忧思，不待秋风白发新。
送别吴景伯李光卿吴子哲三考官
作者：谢榛
朝代：明

太原城外感离群，消息从今不易闻。旅雁翩翻乘朔气，秋风寂寞向斜曛。秪缘俎豆他乡合，漫赋山河别路分。楚客西归渺相望，天连剑阁万重云。
送别张佥宪肖甫之颍州兼忆徐太守子与
作者：谢榛
朝代：明

浮云蓟北叹相违，旧社词人各是非。谪后两迁心事定，醉中多赋宦情微。黄花含笑孤秋色，白雁离群几夕晖。颍上有怀徐干远，建安风调迩来稀。
送别杨中贵使武当
作者：谢榛
朝代：明

登览君何处，云霞满太和。身轻鸟外转，心定虎边过。紫极飘钟磬，丹梯上薜萝。采芝献帝子，灵秀得来多。
送卢司业浚卿再赴南都
作者：谢榛
朝代：明

相忆江湖远，相逢京国初。羽觞春欲动，宫漏夜何如。客久惭怀刺，年衰可著书。君仍金马诏，吾竟白云居。阳城复南去，岁晚上吴船。寒尽秣陵雪，春浮扬子天。一官心自远，六代赋同传。何异碧山下，萧条著述年。
送卢司业浚卿再赴南都·其一
作者：谢榛
朝代：明

相忆江湖远，相逢京国初。羽觞春欲动，宫漏夜何如。客久惭怀刺，年衰可著书。君仍金马诏，吾竟白云居。
送卢司业浚卿再赴南都·其二
作者：谢榛
朝代：明

阳城复南去，岁晚上吴船。寒尽秣陵雪，春浮扬子天。一官心自远，六代赋同传。何异碧山下，萧条著述年。
送卢次楩赴留都谒陆仪部与绳
作者：谢榛
朝代：明

有客清狂倒角巾，江湖未老报恩身。夕阳满地还驱马，秋水连天几问津。家在中原闻白雁，赋成南浦对青蘋。仙郎共醉金陵酒，不羡风流六代人。
送史德龙下第归江都
作者：谢榛
朝代：明

送送芜城客，南归暂索居。沙云鸥鸟畔，江雨稻花初。白发愁看镜，青山坐读书。汉庭知己在，早晚荐相如。
送吕试官宗夔入蜀
作者：谢榛
朝代：明

西蜀有扬马，君才当此行。几年怀胜迹，今日慰平生。地入黄牛峡，江连白帝城。停骖勒铭处，独见古人情。
送吴二少陆归洞庭山省亲
作者：谢榛
朝代：明

游子惊心岁暮归，箧中时检旧斑衣。白头应念齐城客，春动江湖雁北飞。鹤发相辉堂上人，吴天遥望瑞云新。洞庭酒熟梅花发，同醉沙村几树春。
送吴二少陆归洞庭山省亲·其一
作者：谢榛
朝代：明

游子惊心岁暮归，箧中时检旧斑衣。白头应念齐城客，春动江湖雁北飞。
送吴二少陆归洞庭山省亲·其二
作者：谢榛
朝代：明

鹤发相辉堂上人，吴天遥望瑞云新。洞庭酒熟梅花发，同醉沙村几树春。
送吴君搢归新安二首
作者：谢榛
朝代：明

燕赵久为客，乘秋鸣棹还。独吟霜月晓，几转荻芦湾。朔雁惊心后，江城屈指间。奇峰三十六，天际识黄山。故国多形胜，青山拥万重。溪南岁暮雪，石上古时松。留客呼新酒，敲棋度暝钟。春来觅诗处，谁系野云踪。
送吴君搢归新安二首·其一
作者：谢榛
朝代：明

燕赵久为客，乘秋鸣棹还。独吟霜月晓，几转荻芦湾。朔雁惊心后，江城屈指间。奇峰三十六，天际识黄山。
送吴君搢归新安二首·其二
作者：谢榛
朝代：明

故国多形胜，青山拥万重。溪南岁暮雪，石上古时松。留客呼新酒，敲棋度暝钟。春来觅诗处，谁系野云踪。
送吴子游泰岳
作者：谢榛
朝代：明

送尔西江客，探奇东岳峰。断文馀汉石，古色有秦松。倚杖海天近，听泉云壑重。金箱閟丹诀，谁共访仙踪。
送吴将军北伐
作者：谢榛
朝代：明

连营鼙鼓送斜曛，北伐应期霍冠军。铁马踏残燕塞草，金戈挥断朔方云。将材此日宁虚负，边事频年不忍闻。豪侠从来多慷慨，几人钟鼎勒奇勋。
送吴山人子充游云中
作者：谢榛
朝代：明

春寒揽貂裘，蹀躞驱紫骝。问君去何许，云是塞门游。丈夫安肯栖故丘，北向龙沙天尽头。苏武城头积雪满，李陵台上孤云愁。二子杳然不可见，神交千古心悠悠。眼前陈迹增感慨，弹铗悲歌回素秋。燕然之山忽改色，金河之水翻倒流。风吹大荒落日惨，胡雁惊飞不复留。此时踟蹰多隐忧，百年意气怀朋俦。独自磨崖题赋罢，还来共醉长安楼。
送吴比部峻伯使豫章
作者：谢榛
朝代：明

诏下明光散玉珂，西曹帝遣布阳和。江天遥向豫章去，春草还从吴会过。沙带晓云飞雁鹜，浪摇晴日见鼋鼍。青蘋忽起骚人兴，明月常闻榜子歌。彭蠡星光连剑动，匡庐秋色傍船多。梅山缥缈空烟水，徐孺招寻自薜萝。四牡南行知不倦，双鱼北寄定如何。王程迢递重回首，应忆春风别潞河。
送吴汝秀考绩之京
作者：谢榛
朝代：明

车马翩翩向北行，郡斋驯鸟送离声。一官曾化秦风俗，多事还忧汉甲兵。上国浮云秋黯澹，西山爽气夕分明。天王况复垂衣日，礼乐从今问鲁生。
送吴逸人汝震归甬东
作者：谢榛
朝代：明

有客叹无鱼，河亭送别初。马归梁园路，兵阻越乡书。野岸沧波转，霜天赤叶疏。世情堪一醉，还定海门居。
送吴驾部子有奔丧洛中
作者：谢榛
朝代：明

漠南惊候火，洛下报哀音。去去思亲泪，迟迟忧国心。暮云中岳断，秋雨大河深。犹忆老莱服，空瞻松柏林。数有趋庭梦，秋来益苦颜。高原黄叶下，落日素车还。发变兵戈后，心摧霜露间。啼乌转凄切，泪尽北邙山。
送吴驾部子有奔丧洛中·其一
作者：谢榛
朝代：明

漠南惊候火，洛下报哀音。去去思亲泪，迟迟忧国心。暮云中岳断，秋雨大河深。犹忆老莱服，空瞻松柏林。
送吴驾部子有奔丧洛中·其二
作者：谢榛
朝代：明

数有趋庭梦，秋来益苦颜。高原黄叶下，落日素车还。发变兵戈后，心摧霜露间。啼乌转凄切，泪尽北邙山。
送周一之从大将军出塞
作者：谢榛
朝代：明

长剑斫山石可摧，劲弓射海波能开。宿昔相逢重然诺，意气干霄不可回。酒酣独上黄金台，吴歌忽断天风来。曾笑要离空侠节，复轻郭隗非奇才。二十馀年滞京国，俗尘总不关胸臆。一朝长揖大将军，材官相顾无颜色。丈夫颖脱自有时，百年遭际几相知。陈琳倚马能成檄，王粲从军还赋诗。昨夜秋风吹大旗，据鞍喜动幽并儿。铁骑连营亘千里，馈饷日日无停期。喧阗笳鼓长城路，沙拥潮河仍北渡。杀气遥沈白马关，暮云横断黄花戍。单于已遁尚屯兵，嫖姚看逐西山兔。闺中月照流黄机，应念征人犯霜露。
送周秀才归钱塘
作者：谢榛
朝代：明
体裁：七言绝句

燕京陌上送周郎，归到西湖春草长。清夜开樽多旧侣，满船歌管月如霜。
送周秀才归钱塘
作者：谢榛
朝代：明

美人南去采芳兰，春色偏宜江上看。天竺峰头读书处，白云长自傍人寒。
送周藩王广文归钱塘
作者：谢榛
朝代：明

长安芳草歇，多病赏心违。落日三江满，秋风一棹归。雨来寒雁失，潮上夜钟微。梁孝怀词客，无劳访钓矶。
送唐仪部还琼州
作者：谢榛
朝代：明

多病言归去，孤舟秪素琴。海天南尽处，燕阙北来心。秋老下榕叶，沙寒鸣翠禽。赋成应有寄，惆怅岭云深。
送圣甫之巴东兼讯唐兵宪
作者：谢榛
朝代：明

凌霜走马心独雄，囊底不嗟金错空。故事还应问楚老，狂歌聊复随巴童。黄牛峡出晓帆外，白帝城开春树中。宪府听君一说剑，当樽寒色来天风。
送太仆卿李钝甫之滁州
作者：谢榛
朝代：明

旌旄拂曙摇行色，太仆乘春别故居。谏草不存名自著，笔花常结梦何如。西山雪月催成赋，南国风云待下车。芳杜青时定相忆，赤湖桥上寄双鱼。
送孟方伯存甫之关中
作者：谢榛
朝代：明

邺下相违复见君，朔方动业迩来闻。两迁薇省秦中路，一望岷山塞上云。客思不堪聊出祖，宦游无定几离群。东林尚忆谈禅处，月满松庭共夜分。
送宋行人进之使太原潼关诸郡
作者：谢榛
朝代：明

高城拂曙乱鸦啼，别酒临风征马嘶。使节天边云渺渺，王程春暮草萋萋。黄河南去晋山断，紫塞西连秦树低。宋玉三秋还有赋，谁同华岳一攀跻。
送客游洞庭湖
作者：谢榛
朝代：明
体裁：七言律诗

相逢楚客问巴州，此去扬帆湖上游。天汉长连洞庭水，云霞半入岳阳楼。低空白雁投寒渚，隔浦丹枫照暮秋。莫向湘君听鼓瑟，黄陵月冷不胜愁。
送少司马苏公总制宣大
作者：谢榛
朝代：明

向晓发长安，飞旌入渺漫。漠南驱虎豹，天上别鹓鸾。一荐膺推毂，殊勋报筑坛。金钲殷地响，宝剑照人寒。自古边庭计，非今将相难。龙韬开武库，麟阁待儒冠。青海连兵苦，黄金结士欢。论功多汗马，从事有材官。汉檄云中度，班铭石上看。雄图骠骑在，一战取楼兰。
送库部杨郎中守严州
作者：谢榛
朝代：明

共说新都胜，今推良牧才。扬帆征雁尽，领郡早梅开。江到桐庐合，山从天目来。云寒伍胥庙，月白子陵台。吊古乘骖过，行春露冕回。长安怀旧好，尺素几时裁。
送张佥宪子用赴滇南兼讯李司封隆仲
作者：谢榛
朝代：明

旌旄飞去拂蛮烟，万里缄书不易传。对月几临滇水上，悲秋非复楚江边。地偏今古无多雪，春满西南欲尽天。迁客相逢莫辞醉，异乡梅柳叹华年。
送张别驾赴秦中
作者：谢榛
朝代：明

晓别孤城鸦乱啼，函关迢递正春泥。马经三辅雪霜后，路出五陵松柏西。烽火独愁秦塞迥，郡楼长望陇云低。宝刀灵气君堪佩，晋代功名定与齐。
送张大参汝任之浙中
作者：谢榛
朝代：明

汾阳赠别走诗筒，帆度春流五两风。国计更堪征伐后，人心多在去留中。江分吴越青天合，地豁东南沧海通。雁宕飞泉旧游处，重看片雨下晴空。
送张太仆熙伯视马畿内
作者：谢榛
朝代：明

司驭巡畿甸，飞旌指戍楼。共传天马异，宁复大宛求。月照昆吾冷，风生苜蓿秋。张衡有词赋，独系汉家忧。
送张宪副一真赴雁门
作者：谢榛
朝代：明

命驾南来怀落落，扬旌北去路漫漫。九秋红叶行边赋，三晋青山战后看。狐塞风连笳鼓动，雁门霜拥甲兵寒。应知父老多惆怅，河内于今借寇难。
送张宪副叔载镇巴东
作者：谢榛
朝代：明

风吹朔雁感离人，日下燕山望去尘。白发遥怜庾开府，满天秋色过三秦。驱马西行剑阁开，即今重见勒铭才。吟秋月照三巴水，吊古风生八阵台。
送张宪副叔载镇巴东·其一
作者：谢榛
朝代：明

风吹朔雁感离人，日下燕山望去尘。白发遥怜庾开府，满天秋色过三秦。
送张宪副叔载镇巴东·其二
作者：谢榛
朝代：明

驱马西行剑阁开，即今重见勒铭才。吟秋月照三巴水，吊古风生八阵台。
送张少参子明还任山东
作者：谢榛
朝代：明

蓟门挝鼓发楼船，送别君侯南浦边。秋水晴分鸿雁渚，晓霜寒动菊花天。东方赋敛嗟今日，上国兵戈忆往年。遥想四愁吟不尽，鹊山湖上渺风烟。
送张少尹元文还任新喻兼寄李明府伯承
作者：谢榛
朝代：明

群玉峰头华月低，九仙台上白鸾栖。乘秋欲借王乔履，一夜高飞吴楚西。
送张户曹茂参募兵真定诸郡
作者：谢榛
朝代：明

人辞京国黄尘外，霜落滹沱白雁前。驿骑先飞秋草路，使旌高捲夕阳天。欲招游侠倾三辅，拟见驱驰静九边。班固为郎宁久滞，还期北去勒燕然。
送张户部道卿还省中
作者：谢榛
朝代：明

离筵歌罢动清飙，直北关河入望遥。日暮飞帆向天际，不知暗度海门潮。
送张明府召和之边
作者：谢榛
朝代：明

苍茫野色度旌旗，平子乘骖西去时。荒草乍经多事地，高秋更赋几愁诗。黄尘风静周畿甸，紫塞云屯汉虎貔。不信赏功贫郡邑，封章拟报圣王知。
送张比部汝任募兵太原
作者：谢榛
朝代：明

拂曙别承明，輶轩西北行。天回浊河水，山拥太原城。榆塞霜中色，芦笳月下声。四愁今日最，孤啸几时平。慷慨深酬主，艰难始募兵。良驹轻道路，壮士重功名。云断黄花戍，风连细柳营。牙旗翻豹影，宝剑夺龙精。烽火当秋急，疆场计日清。归来上封事，应悉九边情。
送张给事仲安擢蜀中参政
作者：谢榛
朝代：明

暂停轩盖离人醉，忽听河桥去马嘶。怅望那堪春草遍，劳歌不尽夕阳低。天开鸟道三秦外，地入蚕丛万岭西。抗疏只今忧转切，几回清梦到金闺。
送归参军体之使居庸
作者：谢榛
朝代：明

参军初奉使，早发玉河隈。雪尽关山路，天低龙虎台。扬旌海树断，驱马塞云开。晓色城头月，春声笛里梅。沙场莽迢递，亭障郁崔嵬。候雁从南转，边风自北来。枕戈忧国步，草檄见君才。拟待铭功日，长缨系敌回。
送彭明府子殷谪留都教授
作者：谢榛
朝代：明

故人三月宰，即有蓟门行。握手惊相问，当樽气未平。醉怀多旧感，别赋更新成。野色浮云阔，春流去棹轻。日斜桃叶渡，潮起石头城。江上孤吟处，天涯两谪情。官閒疏世事，地胜助才名。岂待临宣室，今王召贾生。
送徐比部汝思使蜀中
作者：谢榛
朝代：明

何处看春色，江城花鸟繁。射洪一樽罢，骚雅几人存。日下铜山静，云连赤岸昏。更怜陈正字，零落狱中魂。春草遍三川，征轺入蜀年。栈通星使路，岭断夜郎天。关塞双旌转，风霜一剑悬。劳歌对明月，江上几回圆。
送徐比部汝思使蜀中·其一
作者：谢榛
朝代：明

何处看春色，江城花鸟繁。射洪一樽罢，骚雅几人存。日下铜山静，云连赤岸昏。更怜陈正字，零落狱中魂。
送徐比部汝思使蜀中·其二
作者：谢榛
朝代：明

春草遍三川，征轺入蜀年。栈通星使路，岭断夜郎天。关塞双旌转，风霜一剑悬。劳歌对明月，江上几回圆。
送徐生归临清
作者：谢榛
朝代：明

婚嫁了心事，翻多千里情。关山渺行色，风雨缓归程。旧业浮云尽，新愁芳草生。故园春又老，黄鸟断肠声。
送徐进士子绳谪建阳少尹
作者：谢榛
朝代：明

长亭别酒见平生，越水吴山去国情。欲采江蓠何处泊，一帆秋雨听潮声。九霄宫阙绛云垂，上有仙人谪武夷。三十六峰争秀色，秋风莫负幔亭期。建溪城外有仙坛，梅福山空落月寒。不向清朝学仙尉，还依北斗望长安。望浙峰头秋叶彫，望京楼上断鸿遥。应思旧日看花处，走马卢沟第一桥。九日潭空龙独眠，三春雷雨建阳天。荔枝花发啼黄鸟，闽海迢遥望日边。
送徐进士子绳谪建阳少尹·其一
作者：谢榛
朝代：明

长亭别酒见平生，越水吴山去国情。欲采江蓠何处泊，一帆秋雨听潮声。
送徐进士子绳谪建阳少尹·其三
作者：谢榛
朝代：明

建溪城外有仙坛，梅福山空落月寒。不向清朝学仙尉，还依北斗望长安。
送徐进士子绳谪建阳少尹·其二
作者：谢榛
朝代：明

九霄宫阙绛云垂，上有仙人谪武夷。三十六峰争秀色，秋风莫负幔亭期。
送徐进士子绳谪建阳少尹·其五
作者：谢榛
朝代：明

九日潭空龙独眠，三春雷雨建阳天。荔枝花发啼黄鸟，闽海迢遥望日边。
送徐进士子绳谪建阳少尹·其四
作者：谢榛
朝代：明

望浙峰头秋叶彫，望京楼上断鸿遥。应思旧日看花处，走马卢沟第一桥。
送徐逸人归天台山
作者：谢榛
朝代：明

游子悲秋梦故里，马头一掉北风起。浩波霜下伏蛟龙，绝岭林深藏虎兕。中原闻说有狂才，驾舫高歌呼酒杯。气横峭壁云根动，力截奔涛地脉开。白首浪为岂幽事，欲行不行尚留意。海腾日色晴堪游，天漏雨声暗有忌。徐干仍孙见尔曹，我当千载继风骚。三台基废漳流合，七子神游海月高。东南形胜慕几载，吴越山灵久相待。我赋寄将题建标，敢期终古倍霞彩。
送徐鸿胪奉使兼还辽东
作者：谢榛
朝代：明

三载论交两送君，更堪惆怅道涂分。离樽欲尽难成醉，去马长嘶又失群。玄菟城孤开晓日，黄龙塞远断秋云。时平知我无东意，莫遣音书久不闻。
送御医顾世安辞官归上海
作者：谢榛
朝代：明

中岁辞官向薜萝，西风回首问兵戈。雁飞海徼寒云断，帆落江城秋雨多。欲采兰花留楚赋，还期樽酒听吴歌。辟疆自是林园主，何日相寻杖屦过。
送方子文下第归临清
作者：谢榛
朝代：明

少小同游久别离，相逢忽讶鬓成丝。风尘握手非当日，物候惊心共此时。东阁宁论招士处，上林还拟看花期。青山晚照行堪远，黄鸟春声听不迟。老去功名应自慰，古来词赋重相知。马卿信有凌云气，和氏无劳抱玉悲。会待神驹开道路，且将灵剑混雄雌。几人失意曾相送，折尽都亭杨柳枝。
送方职方禹绩使江南兼寄童侍御仲良
作者：谢榛
朝代：明

汉苑梅花客兴新，不堪杯酒送征轮。朔庭战马今犹急，南国苍生日转贫。古道飞霜寒拂剑，长江落月晓催人。凭君为问乘骢使，莫惜春风寄绿蘋。
送曹太史一呈归金坛
作者：谢榛
朝代：明

双阙归心春草后，三吴回首夕阳西。石头树隐摇鲸浪，京口帆飞转鹤溪。天许碧山聊著述，地邻丹洞几攀跻。茅君有约秋将暮，月白枫林路不迷。
送朱参政之豫章
作者：谢榛
朝代：明

落落才名三十年，宦途华发转堪怜。独辞上国星随马，四渡西江月满船。湘雁晚低彭蠡泽，楚云春澹豫章天。定知丰剑归君后，遥望长安北斗边。
送朱君归都下
作者：谢榛
朝代：明

君来邺城雪，君去蓟门秋。生计疏乡信，归期减客愁。光阴多道路，慷慨几交游。谁识燕歌处，孤云傍酒楼。
送朱太史象玄使襄府
作者：谢榛
朝代：明

旧识华亭陆士衡，岁残相别重含情。离筵日落天边树，去路春浮雪外旌。探胜西南增远思，采诗江汉得遗声。梅花迟客开湘浦，桐叶封王下楚城。诸葛井空芳草合，羊公碑断绿苔生。青山吊古应长啸，北望风云是帝京。
送朱明府仲开谪平乐教授
作者：谢榛
朝代：明

黄鸟鸣时别禁园，宦情南去复谁论。郑虔此日聊诗句，陶令何年共酒樽。秋到百蛮思北雁，云迷三楚望中原。沧江寂寞芙蓉老，官舍长歌独闭门。
送朱邦宪还上海
作者：谢榛
朝代：明

送君不可住，霜露满幽襟。醉后登楼赋，天涯抱玉心。江门开晓色，海树带秋阴。归去鹤亭上，遥听吴会吟。
送李侍御化甫巡边
作者：谢榛
朝代：明

绝漠黄云浩莽莽，层冰大雪几千丈。一夜压倒燕然山，白日不照北海上。海色欲冻惨不流，鲸鲵僵卧天吴愁，朔风猎猎吹不休。千山埋部落，万山失马牛，安得壮士弯弧策紫骝。君王一怒静边尘，使者乘骢当北巡。行看勋业上麒麟，倚长剑，苏烝民。
送李侍御源甫奉使云中诸镇
作者：谢榛
朝代：明

柱史江南彦，翩翩威凤姿。名从丹阙著，才拔赤城奇。霜陌乘骢早，寒灯草疏迟。壮心惊物候，忧色向边陲。直出云中道，高翻雪外旗。星连剑光动，风助角声悲。实塞民穷日，屯兵岁杪时。孤怀坐永夜，拟报内庭知。
送李别驾宗器北上
作者：谢榛
朝代：明

一樽聊醉浊河滨，衰老同怀复几人。赵瑟离声逢雨雪，郢歌高兴得阳春。严程目送双旌渺，战马心悬万户贫。丹凤城高天咫尺，壮心时拂宝刀尘。
送李明府凌秋入觐
作者：谢榛
朝代：明

青云旧侣别多时，北去鸣珂是会期。魏阙星辰连晓色，汉廷鹓鹭肃朝仪。九天春雪宫梅发，万户晴烟御柳垂。当代抡才重台谏，晋阳贤令巨源知。
送李给事元树奉使云中诸镇
作者：谢榛
朝代：明
体裁：七言律诗

琐闱朝下促飞旌，岁暮看君塞上行。戍角动人多苦调，戎衣走马半新兵。关开涿鹿云连树，路出蜚狐雪满城。计日楚才封事上，君王深见九边情。
送李郎中子朱出守东昌
作者：谢榛
朝代：明

丹凤城南祖席开，使君行色晓星催。蓟门旌旆乘空下，海岱风云入郡来。退食还披龚遂传，振衣应上鲁连台。东方彫弊非当日，独为苍生赋七哀。
送杜太仆谪荆州
作者：谢榛
朝代：明
体裁：五言律诗

谪宦三千里，谁怜贾傅才。汉江秋月上，楚岫夜猿哀。心事登楼赋，年光落帽台。知君最愁绝，湘雁逐春来。
送杜敬夫有事显陵
作者：谢榛
朝代：明

匹马飞千里，孤帆截九河。天南郢州道，月下楚人歌。陵庙楸梧冷，江城云雾多。万年帝灵在，神鬼护山河。
送杞县刘进士子旭使宣府
作者：谢榛
朝代：明

君才班马流，十度帝京游。圣代开奇璞，春风脱敝裘。长思汉室计，独抱杞人忧。拥骑驰边郡，扬旌拂戍楼。霜连涿鹿晓，云断野狐秋。地旷笳逾惨，沙寒雁不留。壮心看剑锷，屈指计刀头。千古儒生辈，谁期定远侯。
送杨侍御按真定
作者：谢榛
朝代：明
体裁：七言律诗

君从淮海动威声，燕赵乘春复此行。世事忧深持白简，天骄乱后惜苍生。马经滹水鱼龙避，霜下恒山道路清。遥夜乌啼何限思，坐看孤月度严城。
送杨员外子畏之江东
作者：谢榛
朝代：明

龙剑千里神相通，心知不在离合中。都亭久别今一晤，美人又去长江东。帆外水天渺无际，白波如练摇丹枫。阊门樽酒复谁同，孤怀惨淡生秋风。乱草已非伍胥宅，百花曾绕吴王宫。霸业往事但明月，浩歌五湖惟钓翁。虎丘凭高正慨古，飞鸟远没苍烟空。莫忘词客疏幽意，老却春洲芳杜丛。
送杨太仆汝握奉使襄国
作者：谢榛
朝代：明

都亭罢祖席，驷牡去騑騑。世已多戎事，民今半铁衣。山秋万木落，天晚一雕飞。气锐兵能胜，年丰马自肥。边庭驰念切，星月坐吟稀。驿道滹沱外，行看计日归。
送杨玉伯归泾阳
作者：谢榛
朝代：明

凤凤城南杨柳丝，当春袅袅牵别离。古人折赠意偶尔，至今千里传相思。风吹柳花正西去，黄鹂唤春春不住。落日关河怅远人，青丝白马归三秦。壮年不叹功名薄，独将宝剑淹风尘。有时大笑对樽酒，七雄能战不能守。燕昭之策非远图，空使黄金高北斗。君才落落谁见知，且向沧浪随钓叟。秋来水上烟云重，慎勿濯足惊鱼龙。
送林比部章之使南海
作者：谢榛
朝代：明

迢递炎方数驿亭，更怜天外九疑青。织绡欲看鲛人室，鼓瑟还逢帝子灵。雨过羊城春浩浩，云连鲸海夕冥冥。看君飞棹乘流去，多少南冠问使星。
送栗道夫下第归上党
作者：谢榛
朝代：明

早岁名成庾信流，春风走马向燕州。壮心对酒惟长剑，华发论文一敝裘。落日寒生杨柳陌，乱云晴绕凤凰楼。圣朝何事淹才子，归卧青山复几秋。
送栾进士孔原使宣大
作者：谢榛
朝代：明

燕甸苍茫乘晓发，汉旌缥缈隔河看。居庸北去天霜下，碣石东临海日寒。八月边声驱战马，孤城秋色老材官。凭君一问云中将，此日方知报国难。
送樊侍御之金陵
作者：谢榛
朝代：明
体裁：五言律诗

地入维扬路，天分牛斗墟。秋帆二水外，春草六朝余。冰雪生官舍，风尘走谏书。从来经国者，宁不念樵渔。
送武稚川使太和山
作者：谢榛
朝代：明

使星清晓发征鞍，不惮冰霜行路难。三楚胜游当岁暮，万山深入正春寒。中天气动青霞馆，北斗光摇紫极坛。祝罢还应觅瑶草，归来好献主人看。
送毛明府伯祥之羊城
作者：谢榛
朝代：明

君今初捧郎官檄，此去羊城道路赊。海上有云连蜃气，岭南无雪到梅花。行春策马青山近，退食鸣琴白日斜。回首风尘迷北望，几逢燕使问京华。
送汪谷受之京
作者：谢榛
朝代：明

几度秋花君未归，风尘无倦鬓丝稀。邺城日久频弹剑，燕地寒多早授衣。兵甲愁中生事薄，江湖梦里旧交违。逢人自说黄山胜，却忆松萝静掩扉。
送汪郎中伯阳出守北地
作者：谢榛
朝代：明
体裁：五言排律

五马冲寒色，冰霜满去程。君王忧北地，父老望前旌。典郡才方振，防年计不轻。河山分陕服，形势辅咸京。树隐青蛇庙，天空白豹城。人家尽周俗，羌笛半秦声。夜月登楼啸，春风露冕行。试看《循吏传》，终古定垂名。
送沈克昌东归
作者：谢榛
朝代：明

孤琴漂泊气难平，老傍天涯复邺城。四海知音须我辈，一朝倾盖识君情。官桥疏柳高秋色，旅馆寒螀独夜声。太石潭边好归去，渔竿不负野鸥盟。
送沈参军禹文奔丧吴中
作者：谢榛
朝代：明

清晓素车发，归心千里途。身方辞上国，梦已落东吴。淮雨含悲切，江云入望孤。三秋惊浦雁，独夜感樯乌。风木长邻宅，霜天低蘸湖。何当效徐孺，遥为致生刍。
送沈郎中宗周出守顺庆
作者：谢榛
朝代：明

明星当户动征鞍，此去春光道路看。巴子地形天外转，嘉陵江色郡中寒。三秋战伐抡才急，四海诛求出牧难。沈约未须裁八咏，倚楼时复望长安。
送潘左史和甫归吴门
作者：谢榛
朝代：明

琼筵祖饯惜君才，别后吴吟日几回。坐看青山帆外转，更怜黄菊客边开。长江日动鼋鼍窟，旧国霜飞麋鹿台。归去逢人说帝子，盛名却自险中来。
送王中书嘉宾归海陵
作者：谢榛
朝代：明

华发紫薇郎，鸣鞭下帝乡。莼鲈新味美，丘垄故思长。海国连秋气，江皋带晚芳。兴来一鼓枻，谁与咏沧浪。
送王侍御按河南
作者：谢榛
朝代：明
体裁：七言律诗

塞上初归复此行，燕南极目送飞旌。天连嵩岳寒云尽，马度黄河春草生。簪笔常思未央殿，封章时发大梁城。知君最爱应刘赋，更向西园一寄声。
送王大参明甫之秦中兼寄张方伯子文
作者：谢榛
朝代：明

岛夷能禦待论功，歌起渔樵吴会同。兵甲威名悬海上，旌旄行色入关中。金城远抱山河地，宝气犹存秦汉宫。君见张衡正秋兴，三峰欲赋两争雄。
送王梦白归吴次韵
作者：谢榛
朝代：明

八月浮云满帝畿，长江风送一帆归。皋桥无限黄花酒，莫遣秋霜上客衣。朝度海门生白波，天涯知己惜无多。清秋忽忆山中侣，谁伴横塘采芰荷。击楫高歌气不群，秋风吹落大江云。黄金台上初归客，白鹤桥西旧隐君。张翰东归尚黑头，石湖重理旧渔钩。不知人对燕山月，笛里梅花独夜愁。
送王梦白归吴次韵·其一
作者：谢榛
朝代：明

八月浮云满帝畿，长江风送一帆归。皋桥无限黄花酒，莫遣秋霜上客衣。
送王梦白归吴次韵·其三
作者：谢榛
朝代：明

击楫高歌气不群，秋风吹落大江云。黄金台上初归客，白鹤桥西旧隐君。
送王梦白归吴次韵·其二
作者：谢榛
朝代：明

朝度海门生白波，天涯知己惜无多。清秋忽忆山中侣，谁伴横塘采芰荷。
送王梦白归吴次韵·其四
作者：谢榛
朝代：明

张翰东归尚黑头，石湖重理旧渔钩。不知人对燕山月，笛里梅花独夜愁。
送王理卿归平原
作者：谢榛
朝代：明

春来三日君即归，长安陌上车尘飞。沧洲有约自知晚，白雁多情相见稀。千里还应叹萍梗，一樽谁更采芳菲。平原旧侣论心处，肯向天边望少微。
送王端甫归浦坂
作者：谢榛
朝代：明

惜别京华道，秋风送马啼。日斜孤雁外，家远万峰西。归计聊樽酒，行歌且杖藜。何时首阳下，共尔吊夷齐。
送王给事佐之潞州封王
作者：谢榛
朝代：明

路出西山远，城依上党高。白云何处望，赤日此行劳。帝子周封建，天臣汉节旄。昼游还洛下，气色满宫袍。
送王行人维藩使汝南
作者：谢榛
朝代：明

仙郎宠命新，向晓发征轮。去路梁园雪，归期燕谷春。王孙瞻绛节，候吏走黄尘。想过仲宣宅，还怜作赋人。
送王郎中学甫出守安庆
作者：谢榛
朝代：明

结绿殊增价，飞黄早出群。贤声定？国，经术自河汾。竹马来童子，蒲鞭得使君。讼庭閒晚照，官树澹春云。文物古今胜，江山吴楚分。歌谣起清夜，几向月中闻。
送王郎中学甫出守安庆
作者：谢榛
朝代：明
体裁：五言排律

结绿殊增价，飞黄早出群。贤声定�国，经术自河汾。竹马来童子，蒲鞭得使君。讼庭閒晚照，官树澹春云。文物古今胜，江山吴楚分。歌谣起清夜，几向月中闻。
送田户曹子仁督饷秦中
作者：谢榛
朝代：明

几年郎署见多筹，西度函关得壮游。旗影极天开驿路，剑光终夜照边楼。吴江百战苍生泪，秦地长征白发愁。共道转输非旧日，帝京遥望朔云秋。
送白子钟南游
作者：谢榛
朝代：明

广陵南去水浮天，枫华蓼花秋正妍。岛屿遥连三楚树，风云低逐九江船。驿亭津阁好沽酒，黄橘白鱼宁惜钱。汗漫直须穷胜绝，子长高躅忆当年。
送白户曹贞甫之三河
作者：谢榛
朝代：明

御河春草才倾盖，驿道炎风复送君。候骑迟留今日醉，美人消息几时闻。孤城北向天门近，三水东流地脉分。渐老江州白司马，建章回首隔重云。
送皇甫水部之荆州
作者：谢榛
朝代：明

闻道美人荆楚行，片帆风色度江城。夕阳欲下复何处，九十九洲芳杜情。襄阳小泊访山公，樽酒心期异代同。江上楚声听不尽，铜鞮争唱月明中。郢都南去渺烟涛，遥忆风流何水曹。日暮乱山秋色里，采兰应傍楚江皋。烟沙漠漠水淙淙，估客千帆入汉江。天畔高楼动秋兴，白云红日坐开窗。大江千折蜀中来，西望黄牛烟雾开。知尔登临最能赋，至今庾信有高台。
送皇甫水部之荆州·其一
作者：谢榛
朝代：明

闻道美人荆楚行，片帆风色度江城。夕阳欲下复何处，九十九洲芳杜情。
送皇甫水部之荆州·其三
作者：谢榛
朝代：明

郢都南去渺烟涛，遥忆风流何水曹。日暮乱山秋色里，采兰应傍楚江皋。
送皇甫水部之荆州·其二
作者：谢榛
朝代：明

襄阳小泊访山公，樽酒心期异代同。江上楚声听不尽，铜鞮争唱月明中。
送皇甫水部之荆州·其五
作者：谢榛
朝代：明

大江千折蜀中来，西望黄牛烟雾开。知尔登临最能赋，至今庾信有高台。
送皇甫水部之荆州·其四
作者：谢榛
朝代：明

烟沙漠漠水淙淙，估客千帆入汉江。天畔高楼动秋兴，白云红日坐开窗。
送程子仁之楚
作者：谢榛
朝代：明

十日九弹铗，留君竟此行。乡心急岁杪，客计缓平生。雪暗梁园树，江空鄂渚城。不闻王粲赋，愁绝滞南荆。
送程宪副子宾出镇巴东
作者：谢榛
朝代：明

为惜同乡别，都亭醉酒卮。客星淹此地，卿月感当时。驿道三秦转，春风万里随。人逢山日少，马度栈云迟。晓色迎吴剑，晴空曳汉旗。江长带鱼腹，天迥出峨眉。吊古应多赋，凭高独远思。松深武侯庙，草遍楚王池。开府雄西极，铭钟满后期。蛮方行自靖，巴俗坐能移。村女勤桑叶，歌童罢竹枝。还教丙穴上，双鲤报相知。
送窦子南还
作者：谢榛
朝代：明

家住江南建业城，春风归去片帆轻。凤凰台上重登眺，白日浮云万古情。
送章行人景南使闽中
作者：谢榛
朝代：明

春尽天涯感别离，沧波极目去帆迟。江南到处搴芳杜，海上先秋荐荔枝。明月每劳燕市梦，白云遥寄越乡思。山灵暂尔留旌节，独立西风赋武夷。
送童侍御仲良谪羊城
作者：谢榛
朝代：明

把袂看春早，天涯几故知。离歌初断处，迁客欲行时。帆度三江尽，云飞五岭迟。炎方殊物色，秋水澹心期。正气惊山鬼，威名伏岛夷。瘴烟聊复酒，海月尚堪诗。地远身仍健，官清俗可移。罗浮春万里，还望早梅枝。
送符主簿之蜀
作者：谢榛
朝代：明

陌上离歌仍把袂，樽前芳草惜离群。逶迤独马乘春去，断续清猿入夜闻。锦水东摇三峡月，蜀天西尽万山云。宦游莫惜梅花信，岁暮长安定忆君。
送纪太守明瑞入觐兼省亲
作者：谢榛
朝代：明

缥缈双旌向北飞，遥看喜色动庭闱。关中剑佩趋丹扆，天上风云护紫微。策马帝乡成昼锦，听莺客路换春衣。太原父老应相望，杨柳河桥立夕晖。
送经大理叔和使山东
作者：谢榛
朝代：明

使车乘晓出都门，东去关河春色繁。草遍王程驰白日，花深官舍闭黄昏。灯前独检于公传，海上还分孝妇冤。应待高秋登日观，满山松桂一开樽。
送罗侍御还巴东
作者：谢榛
朝代：明

遥闻柱史易投簪，寒夜相逢动蜀吟。万里田园归后计，两都烽火病中心。棹经巫峡云根险，家在巴江枫树深。谩说草玄长闭户，千山春色壮登临。
送翟逸人之京兼寄张太史叔大
作者：谢榛
朝代：明

别来几梦汉江干，瘦马长驱道路难。行李三秋云共远，飘蓬千里岁将残。黄金旧使燕台重，白雪今知楚调寒。独有高情张学士，故人北去好相看。
送苏子冲之云中
作者：谢榛
朝代：明

翩翩苏季子，征马独嘶风。路转河声近，星摇剑气雄。旌旗閒塞上，笳鼓静云中。试看和戎后，谁收不战功。
送范中丞尧卿镇赣州
作者：谢榛
朝代：明

朔雁催行色，江天入望遥。旌飞秋草岸，船压夕阳潮。有赋思梁宴，虚心听楚谣。霜威及岭外，千里瘴烟消。九月虔州去，天南宿雾开。扬帆生远思，秉钺见雄才。地转三吴尽，山连百粤回。夜深瞻北斗，独上郁孤台。
送范中丞尧卿镇赣州·其一
作者：谢榛
朝代：明

朔雁催行色，江天入望遥。旌飞秋草岸，船压夕阳潮。有赋思梁宴，虚心听楚谣。霜威及岭外，千里瘴烟消。
送范中丞尧卿镇赣州·其二
作者：谢榛
朝代：明

九月虔州去，天南宿雾开。扬帆生远思，秉钺见雄才。地转三吴尽，山连百粤回。夜深瞻北斗，独上郁孤台。
送范尧卿北渡黄河因东乃侄子宣
作者：谢榛
朝代：明

云帆飞度大河流，应念萧条王粲楼。近榻蛩螀孤永夜，隔河风雨共清秋。疏才人讶成多病，厚禄天教系远忧。南北于今厌戎马，宁容小阮竹林游。
送莫宪副子良督学贵洲
作者：谢榛
朝代：明

芳草都亭尽酒卮，别来春夜重相思。我怜华月孤舟远，人讶文星万里迟。巴国地连诸葛寨，湘江云度伏波祠。江山自此增颜色，漫向高秋独赋诗。
送萧行人汝和还京兼答丘给事懋实见寄
作者：谢榛
朝代：明

柳花飞尽使车还，肯向王程有醉颜。海峤春云征战里，河梁晚照别离间。旧交青琐每同赋，老愧沧洲长自閒。梦寐相逢论谏草，不知身世隔关山。
送萧逸人归永丰
作者：谢榛
朝代：明

久客天涯鬓欲皤，西江归去一渔蓑。香垆峰外烟云合，石鼓潭边雷雨多。素月三秋黄鹤梦，清风千古紫芝歌。山窗幽寂谁相伴，随意鸣琴向薜萝。
送蒋判官子重之泰安
作者：谢榛
朝代：明

策马齐中道，行当佐郡忧。城连岱云起，地接海天浮。赋税徵兵日，星霜报国秋。有怀时北望，寒雁下河洲。
送薛逸人归荆南
作者：谢榛
朝代：明

河汾春色过，此别路三千。旅梦关山月，乡心风雨天。马归湘竹外，城对楚江边。去住何须叹，荆王自下贤。
送计库部允卿募兵山东
作者：谢榛
朝代：明

京甸秋高羽檄驰，可怜万姓半疮痍。当朝遣使忧方切，募士防边计未迟。山气作寒侵道路，海风吹雪上旌旗。齐中还访穰苴辈，推毂论功正此时。
送许中丞伯诚镇辽阳
作者：谢榛
朝代：明

雄才当代拟登坛，东度榆关岁欲残。燕峤暮云天外起，辽河春水雪中寒。艰虞自谓匡时晚，战伐谁知得士难。谩说请缨平百越，行看仗策静三韩。
送许元复归吴门
作者：谢榛
朝代：明

早岁才名犹献赋，高秋乡思故离群。帆开野浦相看处，月照江城几梦君。龙剑定知他日合，鱼书莫遣隔年闻。洞庭山下三春酒，谁共长歌向白云。
送许克之下第归历城
作者：谢榛
朝代：明

独马迟迟春尚寒，晓冲疏雨出长安。白云又伴山中卧，芳草谁同湖上看。不负才名须狗监，岂容生事老渔竿。壮游共拟磨崖赋，海岱秋高木叶丹。
送许参军归都下兼寄严冢宰敏卿
作者：谢榛
朝代：明

君不见岢岚州，云连雉堞生边愁。寒天惨淡日易落，偏令鸟雀群啁啾。郁潾结冰高于岸，逝水暗咽翻西流。防秋复防秋，不虞岁暮烽火稠。黠虏交攻孤垒破，马牛去尽犬羊留。犬蹲屋角吠山月，鬼打钟声登戍楼。三关父老且挥涕，当代应多卫霍俦。都护时能练士卒，还念严冬穷到骨。胡骑又从西北来，停鞭几为苍生哀。
送许参军还都下兼寄严冢宰敏卿
作者：谢榛
朝代：明

天上使星临雁塞，满城风雪荡旌旆。犒赏连营倍战心，健儿已遁龙荒外。君不见岢岚州，云连雉堞生边愁。寒天惨淡日易落，偏令鸟雀群啁啾。郁潾结冰高于岸，逝水暗咽翻西流。防秋复防秋，不虞岁暮烽火稠，黠虏交攻孤垒破，马牛去尽犬独留。犬蹲屋角吠山月，鬼打钟声登戍楼。三关父老且挥涕，当代应多卫霍俦。今人白首待勋业，古人壮志图封侯。都护时能练士卒，还念严冬穷到骨。穷愁有骨可聊生，犹胜无功此身没。胡骑又从西北来，停鞭几为苍生哀。
送许殿卿守建宁
作者：谢榛
朝代：明

移官君独远，惆怅撤离筵。山转荆南路，江浮蜀外天。自能归异俗，几为问荒田。到日梅花发，春生五马前。
送谢武选少安犒师固原因还蜀会兄葬
作者：谢榛
朝代：明

天书早下促星轺，二月关河冻欲消。白首应怜班定远，黄金先赐霍嫖姚。秦云晓度三川水，蜀道春通万里桥。一对郫筒肠欲断，鹡鸰原上草萧萧。
送谢给事汝学蜀中封王
作者：谢榛
朝代：明

客星入巴蜀，使者下金闺。轩冕离樽罢，风尘去马嘶。王孙重茅土，天子锡桐圭。地出函关外，山通栈道西。衣裳沾雪冷，旌旆拂云低。树断分金马，江清见石犀。独临诸葛井，还泛浣花溪。异世怀张载，应留剑阁题。
送赵元哲下第归东阿
作者：谢榛
朝代：明

久客山中梦，孤怀月下歌。青云期赋就，华发感时过。龙剑閒星斗，鱼山静薜萝。东归访黄石，吾道欲如何。
送赵兵宪絅夫之宣府
作者：谢榛
朝代：明

晓发居庸道，征袍霜露侵。扬旌度寥廓，吹角动萧森。残月楼中啸，青山马上吟。风云占气候，亭障足登临。狐岭寒城断，龙沙秋草深。明王忧紫塞，战士感黄金。樽俎三边策，烽烟独夜心。功成竟何处，海上有丹岑。
送赵太仆子伸入觐
作者：谢榛
朝代：明

流风出自赵平原，曾访丛台旧迹存。海内交游同白首，天涯风雪一清樽。几瞻帝阙驰燕路，千转云山到蓟门。春动上林聊寓目，莫将边事醉中论。
送赵太守还任淮安
作者：谢榛
朝代：明
体裁：五言排律

相思隔楚树，相聚复燕州。五马翻成别，孤樽不可留。江河自襟带，南北此咽喉。昭代今多事，苍生日隐忧。几时堪卧治，何处薄征求。海上寒涛息，天边春气流。花明射阳水，月满镇淮楼。地胜多名士，何人托乘游。
送赵少尹文甫之华阴
作者：谢榛
朝代：明

燕市离歌动，殊非故国闻。清樽聊共我，黄发更怜君。县隐潼关树，堂流华岳云。不知松月下，谁与坐宵分。
送赵汝中归垣曲
作者：谢榛
朝代：明

天涯作客空成赋，岁杪还家未拜官。到日音书仍北寄，别时风物重西看。云迷燕赵千山暮，雪满关河一骑寒。樽酒相期春草绿，好听鸿雁度长安。
送蹇武选子修使秦中便道还巴郡
作者：谢榛
朝代：明

都亭离宴对斜晖，万里星轺岁暮归。蜀岭云低迎昼锦，巴江草绿换春衣。天连上国书难达，山断中原梦不违。南北严兵当此日，岂容常掩故园扉。
送邺宰石中美转永州别驾
作者：谢榛
朝代：明

策马零陵道，关山渺万重。霜明三楚树，云乱九疑峰。宦迹惊秋草，忧心坐晓钟。佩刀应不负，几为问边烽。
送郜羽士归青城山
作者：谢榛
朝代：明

道人汗漫游人间，自云家住青城山。清谈动有烟霞气，流年不凋松柏颜。碧桃花开春正好，金银阙下违仙班。悬壶卖药寄朝市，独乘黄鹤今西还。九转垂成怀旧侣，剑阁彭门路脩阻。时人不识仙骨殊，明月梦中闻杜宇。七十二洞群真聚，天外吹笙来玉女。彩云拂地飘异香，紫鸾解歌朱凤舞。琼浆坐吸长自春，飞泉落响无今古。海西高攀若木枝，才临玄圃复瑶池。丹台坐读十洲记，俯视浮生能几时。燕昭汉武俱冥漠，陵庙白杨空自悲。
送郭山人次甫游秦中
作者：谢榛
朝代：明

马上吴歌壮尔行，度关非是弃繻生。黄金剩买新丰醉，红树遥含故国情。地出三峰雄陕服，天分八水杂秦声。霸陵纵目多秋兴，日夕雕飞蔓草平。
送金广文少贲之长沙
作者：谢榛
朝代：明

数卷孤琴非俗计，短亭细柳是王程。旧从彭泽怀陶令，此日长沙吊贾生。夜月子规乡国梦，春江杜若楚骚情。碧湘门外风云阔，华发无劳怨不平。
送钟季烈奔丧豫章
作者：谢榛
朝代：明

郎官才转汉西曹，白舫归心日夜劳。啼杀樯乌孤月惨，九江寒色起风涛。
送钦水部子辰之沛中
作者：谢榛
朝代：明

清标怜水部，南去意何穷。树色分淮甸，河流见禹功。乱帆春草外，古堞暮云中。感慨登台处，萧萧起大风。
送陆比部子韶决狱江南
作者：谢榛
朝代：明

西曹持汉律，南使发吴吟。落月严城早，寒蝉别思深。九秋行肃杀，万木动萧森。帆下石头夕，云连扬子阴。榜人偏利涉，词客重登临。为爱陆机赋，悠悠千古心。
送陆比部汝成使闽中
作者：谢榛
朝代：明

醉攀杨柳禁城东，别后芳樽不可同。日暮乱云迷远道，天涯孤剑倚飞蓬。任公台瞰江流近，大姥峰连海色空。虞帝好生当此日，遥知闽徼待春风。
送陆秀才归华亭
作者：谢榛
朝代：明

九月清霜下，三江白舫归。芙蓉寒始发，鸿雁暮还飞。自许同张翰，谁怜滞陆机。读书沧海上，灯火映林扉。
送陈参政汝忠还任太原
作者：谢榛
朝代：明

邺城春酒共跻攀，芳草相违一怆颜。北极云开燕道路，中原天划晋河山。宦情独感星霜下，国计长忧战伐间。后夜月明千里梦，随君西度马陵关。
送陈太守仲声还任金华
作者：谢榛
朝代：明

双旌带雪下长安，晓色催人马上寒。不惮风尘驰驿道，应知父老伫江干。金华云隔三千里，碧草春生五百滩。遥想元龙乘暇处，高楼明月共谁看。
送陈驾部邦礼出守潮阳
作者：谢榛
朝代：明

五马辞郎署，双旌驻祖筵。青山相别后，黄鸟独吟边。晓色分江树，春风送楚船。云深岭外路，地尽海南天。叠浪平夷岛，高秋肃瘴烟。蛮方俗化日，郡阁政成年。雨露三农足，歌谣万里传。昌黎有遗庙，千载尚依然。
送陈驾部锡卿还钱塘省亲
作者：谢榛
朝代：明

司马旌旗下九重，三江秋色上芙蓉。故乡南去四千里，云外遥看天柱峰。朝浮扬子潮声远，夜泊芦花月影孤。应念倚门今白发，长风吹梦到西湖。白云千里故园心，海上青山辨武林。燕雁度江天渺渺，吴枫接岸日阴阴。片帆飞去拂云霞，月满中秋应到家。人在长安望南国，隔江春信寄梅花。
送陈驾部锡卿还钱塘省亲·其一
作者：谢榛
朝代：明

司马旌旗下九重，三江秋色上芙蓉。故乡南去四千里，云外遥看天柱峰。
送陈驾部锡卿还钱塘省亲·其三
作者：谢榛
朝代：明

白云千里故园心，海上青山辨武林。燕雁度江天渺渺，吴枫接岸日阴阴。
送陈驾部锡卿还钱塘省亲·其二
作者：谢榛
朝代：明

朝浮扬子潮声远，夜泊芦花月影孤。应念倚门今白发，长风吹梦到西湖。
送陈驾部锡卿还钱塘省亲·其四
作者：谢榛
朝代：明

片帆飞去拂云霞，月满中秋应到家。人在长安望南国，隔江春信寄梅花。
送顾尚书惟贤之南都
作者：谢榛
朝代：明

灵气钟吴会，全才际圣明。管生知数早，顾凯赋诗清。大策闻标柱，雄谈见用兵。功高海上战，威重日南声。听履犹霄汉，移官岂帝情。中原愁里断，北斗望边横。月白三江水，山青六代城。矶看燕子在，台忆凤凰鸣。杂佩兼兰芷，孤怀寄杜蘅。酬恩心转切，飞梦到燕京。
送顾汝修归上海
作者：谢榛
朝代：明

千里飞霜叶下初，知君回首忆鲈鱼。潮生瓜步移孤棹，路转吴淞是旧庐。海上白云秋不断，天南明月夜何如。梅花岁暮应攀折，驿使相逢有报书。
送马德甫罢官归辽阳
作者：谢榛
朝代：明

天涯宦迹有浮沉，薏苡谁知马援心。东去田园成老计，西来风物起孤吟。关城路断秦云渺，海甸秋生辽水深。莫向邻翁谈世事，从教白首卧丹岑。
送高伯宗梁公实二比部祭陵庙
作者：谢榛
朝代：明

祀典千年重，严趋二妙同。马嘶川日堕，路转石林通。旌旆晴光外，山陵王气中。云深罗俎豆，霜下肃臣工。明月帝灵在，高秋天宇空。瞻依增百感，松丱正悲风。
送高伯宗梁公实二比部祭陵庙
作者：谢榛
朝代：明

祀典千年重，严趋二妙同。马嘶川日堕，路转石林通。旌旆晴光外，山陵王气中。云深罗俎豆，霜下肃臣工。明月帝灵在，高秋天宇空。瞻依增百感，松槚正悲风。
送高生归吴
作者：谢榛
朝代：明

客中多病素琴孤，季子黄金更有无。花满江城春正好，一帆烟雨下姑苏。
送鸟鼠山人胡世甫西归
作者：谢榛
朝代：明

愁中忽过蓟门春，归骑萧条复向秦。白首全生逢圣主，青山何意见骚人。陇云朝度乡关近，渭水晴分草树新。自是扬雄多著述，百年宁负旧纶巾。
送黄隐君南归
作者：谢榛
朝代：明

黄生久不见，一见即言归。落叶世情薄，浮云生事微。潮声随晚棹，江色照寒衣。还醉莆中酒，春风自掩扉。
送龚侍御性之赴南都
作者：谢榛
朝代：明

万里天风吹铁冠，三吴秋水正漫漫。匣中星动剑光白，帆外霜飞江色寒。鸿雁早传瓜步信，芙蓉还傍石城看。南都赋就应相忆，明月孤樽坐夜阑。
道院秋夕
作者：谢榛
朝代：明
体裁：七言绝句

秋河一带月光团，露坐空除夜欲阑。却讶西楼降仙子，玉笙吹彻万家寒。
遣怀
作者：谢榛
朝代：明

天地此生浮，贪名岂道流。何为儿女计，徒遣岁时忧。取醉江花日，行歌岭树秋。向平元有约，南尽白云游。
邹子序见过有感
作者：谢榛
朝代：明

湖上青山旧业存，橘花春冷白沙村。遥思社日邻翁醉，燕子飞来空闭门。
邺下秋怀
作者：谢榛
朝代：明

风尘劳客计，词赋寄乡愁。雁避燕山雪，人经邺地秋。几年多放浪，万古自沉浮。抱膝成孤啸，苍凉月近楼。
郊送张肖甫
作者：谢榛
朝代：明
体裁：五言律诗

平子愁能赋，予愁更几何。泪中心事尽，客里世情多。青眼交仍好，黄花节又过。离亭独怅望，车马渡汾河。
郑侍御元寿见过时谪深州
作者：谢榛
朝代：明

世事相论感慨深，坐来庭树动萧森。才堪经济酬明主，官到艰虞是好音。白简尚驰双阙梦，黄云遥系九边心。京畿父老望骢马，莫为交游恋故林。
郭寿卿园同申伯宪牛国祯诸君吟酌
作者：谢榛
朝代：明

苍凉海日上亭台，无数幽花带露开。人在万山秋色里，白云低傍酒樽来。
都下别张志虞
作者：谢榛
朝代：明
体裁：五言绝句

十年今一见，话旧却成悲。共醉新丰酒，天涯又别离。
酌沈太守汝石宅值雨
作者：谢榛
朝代：明

孤城有客驻征鞍，下榻今宵重鹖冠。叠嶂烟云当户暝，老槐风雨逼人寒。开樽最喜天涯合，为郡偏忧塞上难。自信隐侯筹策定，肯教双鬓叹凋残。
酬五岳山人黄勉之见寄
作者：谢榛
朝代：明

人壮三吴地，天开五岳图。神交江月迥，目极海云孤。老凤鸣琪树，秋花照玉壶。洞庭骚雅会，知尔说狂夫。
酬刘中丞道甫见寄
作者：谢榛
朝代：明

开府孤吟黄鸟边，蓟门相别几华年。西南古道分三楚，江汉春云共一天。
酬方子文见寄登岱之作
作者：谢榛
朝代：明

风骚谁继鲍参军，浩唱凌秋碧落闻。独秀峰头閒对酒，月华高出海东云。
酬杨万壑茂才见寄山川图并诗
作者：谢榛
朝代：明

画逼辋川工，王维信可同。云微天若远，石断水如空。裂素写能尽，披图意不穷。相知万里合，相望一书通。神会江天月，名传海岳风。君才变化里，吾道寂寥中。猿鹤交年久，渔樵化岁丰。懒时犹蒋诩，圣代岂扬雄。地胜閒多赋，山灵暗有功。寒暄依古柏，霜露感秋虫。养拙聊幽事，探奇奈老翁。丹书长在壁，逸兴满蒿蓬。
酬王侍御子梁见寄
作者：谢榛
朝代：明

台畔乌啼夜独醒，忧时不寐向中庭。几看燕峤秋云白，三度梁园春草青。梦断关河惊过雁，书传南北感浮萍。君才况值艰虞日，骢马归来鬓欲星。
酬翁子书见示新作
作者：谢榛
朝代：明

病馀秋思动，对月几吴吟。江上多莼菜，山中有橘林。感因为客久，情岂在交深。安得共耕凿，相期松柏心。
酬贾子修见寄
作者：谢榛
朝代：明

客子孤吟逼岁残，停云缥缈正西看。赵襄城郭千山外，一骑书来雨雪寒。
酬马子端
作者：谢榛
朝代：明

若木横西极，鲲鱼鼓北溟。壮图双鬓黑，不寐一灯青。曙月低花苑，春烟澹石屏。上公开阁日，暂尔谢山灵。
醉歌行崔太傅席上作
作者：谢榛
朝代：明

绿草何葳蕤，秋风吹复吹。名园物色照罗绮，转眼萧条鶗鴂悲。富贵可能长满意，就中忧喜多参差。君不见平原待士重然诺，豪侠酬恩终是谁。未必知人在仓卒，难将宝剑分雄雌。故园还寻旧朋好，一丘半壑相游嬉。路傍采菊花，林间指酒旗。杖挂百钱随兴尽，瓦杯无谢黄金卮。城头月出任归迟，醉和青莲居士诗。山鬼亦久立，岭云亦低垂。惊波荡平鹳鹤渚，大风吹断猢孙枝。落落胸怀自天地，前身或是偷桃儿。白首狂歌倒接䍦，接䍦与尔偏相知。旦浥海霞之清气，夜沾松露之华滋。轩冕几人老无恙，野谈宁结渔樵期。万古圣愚一生死，山川不异开辟时。我欲买田种黍剩酿酒，丹侣遮莫留茅茨。阅世独醒太索寞，请看北邙高下冢累累。
采莲曲
作者：谢榛
朝代：明

家近城西绿水塘，荷花开落几悲伤。采莲遥寄阿郎去，妾抱苦心终为郎。
采莲曲
作者：谢榛
朝代：明
体裁：七言绝句

湖上西风吹绮罗，靓妆越女照清波。折将莲叶佯遮面，棹过前滩笑语多。
采菊
作者：谢榛
朝代：明

篱下黄金花，幽人时复采。满天霜露寒，莫待秋容改。
重九前一日谢黄门仲川同酌温中丞纯甫宅赋得风字
作者：谢榛
朝代：明

开樽预赏菊花丛，正色全归藻思中。旅次孤怀逢胜事，人间百感对秋风。水冲伊阙云根响，山抱周京地势雄。明日登高谁共醉，更将吴调命歌童。
重九夜吴希实隐君馆陪饯君搢诗人
作者：谢榛
朝代：明

开樽当节序，归思莫匆匆。秋色犹南菊，寒声自北鸿。几人心迹定，万事古今同。旷达真吾辈，何如栗里翁。茱萸共把玩，聚散复何愁。秉烛重阳过，移樽片月留。我？同调侣，君醉异乡秋。别后多诗兴，还登何处楼。
重九夜吴希实隐君馆陪饯君搢诗人·其一
作者：谢榛
朝代：明

开樽当节序，归思莫匆匆。秋色犹南菊，寒声自北鸿。几人心迹定，万事古今同。旷达真吾辈，何如栗里翁。
重九夜吴希实隐君馆陪饯君搢诗人·其二
作者：谢榛
朝代：明

茱萸共把玩，聚散复何愁。秉烛重阳过，移樽片月留。我？同调侣，君醉异乡秋。别后多诗兴，还登何处楼。
重九夜吴希实隐君馆陪饯君搢诗人·其二
作者：谢榛
朝代：明
体裁：五言律诗

茱萸共把玩，聚散复何愁。秉烛重阳过，移樽片月留。我�同调侣，君醉异乡秋。别后多诗兴，还登何处楼。
重九董户部子才过邺饯别北园赋得中字
作者：谢榛
朝代：明

上客论交樽酒空，高台送别剑歌雄。半天白雁登临外，九日黄花聚散中。草树西看凄晚照，关山北去急秋风。青云各重功名念，动说匡时有异同。
重九雨中怀弟
作者：谢榛
朝代：明
体裁：七言绝句

天空朔雁不成行，秋色年年似故乡。门掩菊花人独卧，冷风疏雨过重阳。
重过张氏园林二首
作者：谢榛
朝代：明

驻马深林下，名园两度游。独寻花里径，更上竹西楼。池鸟閒相语，山云澹不流。却思离乱日，松菊负高秋。随处携鸠杖，狂时倒鹖冠。晚山当座出，风竹满楼寒。独酌世情远，长歌春事残。不知桃李发，白首几回看。
重过张氏园林二首·其一
作者：谢榛
朝代：明

驻马深林下，名园两度游。独寻花里径，更上竹西楼。池鸟閒相语，山云澹不流。却思离乱日，松菊负高秋。
重过张氏园林二首·其二
作者：谢榛
朝代：明
体裁：五言律诗

随处携鸠杖，狂时倒鹖冠。晚山当座出，风竹满楼寒。独酌世情远，长歌春事残。不知桃李发，白首几回看。
重阳夜感怀
作者：谢榛
朝代：明

月冷燕城断旅魂，广庭风露坐来繁。老将浊酒酬今夕，秋到黄花忆故园。多病淹留孤剑在，当年游好几人存。狂歌重此登高意，满眼浮云不可论。
野兴
作者：谢榛
朝代：明

独眺西山色，苍然风物繁。渔樵秋草路，鸡犬夕阳村。积水明荒泽，閒云度广原。阮宣今已矣，沽酒共谁论。
野兴
作者：谢榛
朝代：明
体裁：五言律诗

白日霜凝地，飞飞雁度河。孤峰依汉迥，老树得秋多。月晓山精伏，时清野父歌。短筇随我意，一径入烟萝。
野望
作者：谢榛
朝代：明

西北消烽火，边关罢檄书。寒声惟鸟雀，野色但村墟。石秃烧山后，崖明带雪初。谁为筹国者，云物渺愁予。
野父杂感
作者：谢榛
朝代：明

结庐不临车马道，交游须待商山老。泉冲涧石声自清，霜染江枫色更好。暗响泠泠常满耳，一朝野望净于扫。驯雀下阶相对閒，钩帘独坐披素抱。儿借佛书越松岭，归来短衣沾雪冷。老禅为说梅初花，纸窗幽寂横瘦影。杖藜不到诸天遥，卧听清钟彻凡境。
金堤同张肖甫赋
作者：谢榛
朝代：明
体裁：七言排律

金堤重到感西风，瓠子犹思汉武功。雉堞遥连千树暝，龙珠不见二潭空。芰荷老尽飞霜后，箫管寒催落照中。白发沧洲幽事在，黄花绿酒故人同。谢安此日游山剧，潘岳当年作赋工。无数峰峦秋色里，高歌相对欲争雄。
金笳曲
作者：谢榛
朝代：明

砂碛茫茫黑水流，胡儿六月换羊裘。骆驼背上吹芦管，风散龙荒作冷秋。碧眼名王貂鼠衣，天寒走马猎金微。弯弓仰射双雕下，日晚穹庐带雪归。
金笳曲·其一
作者：谢榛
朝代：明
体裁：七言绝句

砂碛茫茫黑水流，胡儿六月换羊裘。骆驼背上吹芦管，风散龙荒作冷秋。
金笳曲·其二
作者：谢榛
朝代：明

碧眼名王貂鼠衣，天寒走马猎金微。弯弓仰射双雕下，日晚穹庐带雪归。
铜雀台吊古歌
作者：谢榛
朝代：明

龙飞白水承火德，千里草青汉家厄。曹瞒秉钺剪群雄，独据中原此尽力。盖棺一缩九州心，西陵日暮愁云色。地荒铜雀空莓苔，世变铜驼秪荆棘。乱机相仍天有知，长风忽来正叹息。歌舞尚多身后情，玉颜惨淡雕栏侧。断肠雨泪洒衡漳，呜咽至今流不极。流不极，悠悠复悠悠，那见翠华耽宴游。胜景无穷乐有限，建安人去浮烟收。讵知千载邺下客，不教寂寞河山秋。却忆腾蛇乘雾翻自谓，松楸直上俨豪气。
铜雀妓
作者：谢榛
朝代：明

漳水齧铜台，西陵罢歌舞。娟娟台上人，恩怨俱黄土。
长江之水歌送匡使君淑教谪大梁
作者：谢榛
朝代：明

君不见长江滔滔发源来自西，坎德至清且洁彻底无浊泥。浩荡遽使星河动，苍茫不教日月迷。夏禹为疏凿，力与神功齐。探胜讵言彭蠡泽，遇仙宁说武陵溪。千转乎赤枫之岸，万折乎黄芦之堤。地非关百馀里，波倒翻如许长。朝横蜃楼气，夜闪骊珠光。若开辟，无湾子，路易尽，止莽流，徒泱泱。又不见汉代车生，一日九迁，恐造物忌之而有妨。吾不知使君理郡何如也，父老欲挽不留遥相将。放逐时人意，谁复此心忘。历观史传贤愚善恶生性也，其奈蜉蝣撼绿杨，枝叶荣悴在风霜。我亦徬徨，彼亦徬徨，夹道班马连嘶驻夕阳。古来宦达有行藏，好驾轻帆无恙赴大梁。访信陵，可话壮图，遮莫宝剑闭匣含星芒。
长相思
作者：谢榛
朝代：明

郁郁相思树，上有相思鸟。相思人不来，风雨愁多少。
閒居张伊嗣见过
作者：谢榛
朝代：明

邺都形胜带衡漳，风土相依即故乡。閒到白头真是拙，醉逢青眼不知狂。城云无色日将暮，篱菊多花天有霜。世故莫谈心自远，随君好去卧沙庄。
闺怨
作者：谢榛
朝代：明

别时梨树栽后园，结实垂枝秋正繁。摘来堆盘甘可食，游子不归空叹息。长叹临风疏叶下，青楼还系紫骝马。夜深梦著难挽君，满天愁结湘江云。
闻岢岚被兵
作者：谢榛
朝代：明

三冬几烽火，诸将亦豪雄。月冷胡笳断，云低汉垒空。勋名身后别，边议眼前同。枯木惟啼鸟，凄其向晚风。
闻汉中兵宪王斯进讨贼有功赋此寄赠
作者：谢榛
朝代：明
体裁：七言律诗

星子山头杀气生，可怜蜀盗废春耕。皇天何意干戈扰，人日多寒军旅行。檄出汉中鸦作阵，角吹岭上马嘶声。谁知缓急兵家术，八月铙歌返旆旌。
闻箫
作者：谢榛
朝代：明

谁弄玉箫当晚风，凄凄袅袅入高空。苍梧月出凤凰叫，千山万山秋气中。
闻老兵谈边事
作者：谢榛
朝代：明

少小从军老病侵，铁衣征战岁年深。天寒野火烧荒塞，月黑山精啸古林。千载干戈堪洒泪，三秋笳鼓数惊心。平沙乱草迷枮骨，汉武穷兵怨至今。
闻雁
作者：谢榛
朝代：明

少年闻雁声，老年闻雁声。乡心无老少，何处最关情。
闽中兵宪徐子与黔南学宪吴明卿自都下相别历二十年矣孟春癸夘夜予梦二君话旧既寤仍梦同渡漳河吊古因思社友存殁相半悲哉
作者：谢榛
朝代：明

文章搆患屈平始，凤凰不来桐树死。老夫浩叹谁见心，眼中两人隔万里。一宵连梦片月知，漳浦共吟铜雀妓，吴歌楚调悠扬起。左手把袂右拍肩，恍看形容皆妙年。勿阅丹经拘悟性，句法自神骨自仙。地开灵脉通九渊，龙珠并出破暝烟，含光可重精华全。旧交星散疏消息，人间是非在广识。名家多自轗轲成，其奈江流不向北。寄兴芙蓉各秋色，空采幽芳坐将夕。当代风云渺南极，大海平铺闽越天，乱山横断罗施国。建安遗迹那相忆，宦邸飞梦吾莫测。
阮籍墓
作者：谢榛
朝代：明

凉秋白露满芳荪，无限穷途旧泪痕。千古狂歌谁会意，西风原上吊诗魂。
陈主簿招饮署中因谈宛陵之胜醉笔赋此
作者：谢榛
朝代：明

官署相招慰旅情，东南形胜说宣城。敬亭恍接三吴势，宛水犹驰六代声。忆昔诗流嗟我老，隔江风景逼人清。至今谁继玄晖后，莫笑狂夫负此生。
陈太守元卿书至自邺赋此答之
作者：谢榛
朝代：明

为郡经年别，声名自下车。山川亶甲后，风俗建安馀。驿路频归梦，交情一报书。孤鸿当晚落，万柳入秋疏。月白饶乡思，天寒滞客居。陈蕃旧榻在，今日为谁虚。
陈驾部钖卿来自钱塘舟次临清适有汀州之命贻书见怀用答
作者：谢榛
朝代：明

海门春水发，吴舫到何迟。芳草行吟处，孤鸿入望时。沧江成远别，白首见相知。欲赋三山胜，茫茫不可期。往年君别处，梧叶正秋彫。犹忆琴樽约，曾同风雨宵。寒空鸣雁急，烟浦去帆遥。犹有天南梦，相随度海潮。使君遥领部，相对复何年。海树晓行外，江蓠秋思边。城临百越地，帆尽七闽天。见说春风早，梅花可更传。春酒不同醉，春花空复开。美人临卫水，客子滞燕台。近得铜章报，翻令锦缆回。天知有黄霸，早遣渡江来。
陈驾部锡卿来自钱塘舟次临清适有汀州之命贻书见怀用答·其一
作者：谢榛
朝代：明
体裁：五言律诗

海门春水发，吴舫到何迟。芳草行吟处，孤鸿入望时。沧江成远别，白首见相知。欲赋三山胜，茫茫不可期。
陈驾部锡卿来自钱塘舟次临清适有汀州之命贻书见怀用答·其三
作者：谢榛
朝代：明
体裁：五言律诗

使君遥领部，相对复何年。海树晓行外，江蓠秋思边。城临百越地，帆尽七闽天。见说春风早，梅花可更传。
陈驾部锡卿来自钱塘舟次临清适有汀州之命贻书见怀用答·其二
作者：谢榛
朝代：明
体裁：五言律诗

往年君别处，梧叶正秋彫。犹忆琴樽约，曾同风雨宵。寒空鸣雁急，烟浦去帆遥。犹有天南梦，相随度海潮。
陈驾部锡卿来自钱塘舟次临清适有汀州之命贻书见怀用答·其四
作者：谢榛
朝代：明
体裁：五言律诗

春酒不同醉，春花空复开。美人临卫水，客子滞燕台。近得铜章报，翻令锦缆回。天知有黄霸，早遣渡江来。
除夕同顾圣甫宿漳河旅舍
作者：谢榛
朝代：明

故人同宿浊漳濆，冰底春声近可闻。世事短长双鬓改，岁华新旧一宵分。当庭古树明残雪，何处清钟落断云。龙剑从来有离合，灯前把看七星文。
除夕吴子充诸人集旅寓有感
作者：谢榛
朝代：明
体裁：七言律诗

一年忧喜今宵过，两鬓风霜明日新。书剑自怜多病客，江湖同是放歌人。宫中烛映西山雪，笛里梅传上国春。他日听莺怀旧侣，不知谁共醉芳晨。
除夕徐子与宅得年字
作者：谢榛
朝代：明
体裁：五言律诗

客里岁时迁，还来醉此筵。吴歌怜《子夜》，潘鬓感丁年。列炬明深院，繁星动远天。宫梅殊有意，更向早春妍。
除夕有怀
作者：谢榛
朝代：明
体裁：五言律诗

除夕归期过，孤帏嗟未休。翻疑虏消息，转使客淹留。积雪寒连塞，明星晓近楼。遥知不寐处，并得两年愁。
除夕示儿元炳兼忆元煇诸儿
作者：谢榛
朝代：明
体裁：五言律诗

对汝还成叹，寒更坐转深。异乡垂老计，春草隔年心。蜡炬明残夜，天风破积阴。遥怜几稚子，酒罢一长吟。
除夕西岩君见过同酌
作者：谢榛
朝代：明

春光在何许，客里只灯花。分却梅窗兴，来寻草舍家。夜寒馀巷雪，暝色聚城鸦。明日谁同醉，应思旧岁华。
除夕过东林寺同晓公谈禅
作者：谢榛
朝代：明

林磬何悠悠，庭雪复灿灿。冲寒过支公，相围地炉炭。一谈得真蕴，贝叶徒满案。学禅若栽松，老有万枝干。谁能顿悟间，森然俱斩断。见心是道侣，寂寂坐夜半。慧灯无际光，照破几梦幻。生死譬朝夕，岁尽岂嗟叹。处世各有缘，焉得不聚散。明春杖锡行，孤云渺天畔。
陶渊明图为杨考功虚卿题
作者：谢榛
朝代：明

异代知心不识面，年书甲子甘贫贱。孤云横天高莫攀，白石在水清自见。徵君殁后柴桑空，千古犹存五柳传。彤庭九锡加寄奴，典午山河王气变。南国从教麟凤归，中原不息龙蛇战。彭泽县前江水流，当年心事同悠悠。解印那堪白日晚，还家不负黄花秋。吏人送酒方适意，惠远更教莲社醉。中怀久矣齐死生，一卧茫然失天地。醒来兴感岁欲残，金陵怅望空龙蟠。独赋荆卿聊寄意，风吹落木江声寒。
隆庆道中有感
作者：谢榛
朝代：明

马度黄云塞，雕飞白草原。兵戈连岁动，霜霰入秋繁。农业千家废，人烟几处存。中途有行子，伫目亦销魂。
雁
作者：谢榛
朝代：明

朝辞委羽山，夕渡湘江水。欲落更回翔，虞罗在深苇。结阵时南向，楚云千万重。相呼恐相失，日堕九疑峰。冥冥见远心，向夕汀洲歇。苇花风露清，梦绕龙沙月。白日有间意，往来湘水滨。非关爱梁藻，腊月满江春。
雁·三
作者：谢榛
朝代：明
体裁：五言绝句

冥冥见远心，向夕汀洲歇。苇花风露清，梦绕龙沙月。
雁·二
作者：谢榛
朝代：明
体裁：五言绝句

结阵时南向，楚云千万重。相呼恐相失，日堕九疑峰。
雁·其一
作者：谢榛
朝代：明

朝辞委羽山，夕渡湘江水。欲落更回翔，虞罗在深苇。
雁·其四
作者：谢榛
朝代：明

白日有间意，往来湘水滨。非关爱梁藻，腊月满江春。
雁门
作者：谢榛
朝代：明
体裁：五言律诗

昔年雁门路，霜气逼征鞍。野望天何惨，徒行老更难。人烟隔水静，鬼火照沙寒。战伐空悲感，风凄戍角残。
集孟得之园亭
作者：谢榛
朝代：明

万竹生秋意，林园六月初。骚人宜物色，樽酒坐庭除。落日横孤嶂，清风满太虚。兴高归去晚，池上采芙蕖。
集李园值雨得花云二字
作者：谢榛
朝代：明

亭馆初同宴，烟萝别一家。依依檐际雀，澹澹雨中花。名园时共赋，物色两平分。花润不多雨，山青无定云。
集李园值雨得花云二字·其一
作者：谢榛
朝代：明

亭馆初同宴，烟萝别一家。依依檐际雀，澹澹雨中花。
集李园值雨得花云二字·其二
作者：谢榛
朝代：明

名园时共赋，物色两平分。花润不多雨，山青无定云。
雨中同鲍叔愚邓廷献二明府卢岩寺观瀑布泉漫赋
作者：谢榛
朝代：明

洛中金界通西域，叠嶂相连兴无极。画图浓淡自天开，涧树岭云真水墨。宦侣羁人随胜缘，颇同怀抱异筋力。题名绝崖能定心，指顾泬寥临叵测。为爱此泉今复来，遮莫阴晴皆有得。素弦倒写半天声，白练长悬太古色。松亭坐赏清吾神，衰年后游焉可频。黄叶杂苔秋寂寞，樽前不遇桃花春。来时风雨迎，去时风雨送。山灵未必忌诗狂，何阻跻攀访仙洞。老衲鸣钟车马归，人间几夜卢岩梦。
雨中宿榆林店
作者：谢榛
朝代：明

凉雨何冥冥，黑云复浩浩。山行夜不休，破屋临古道。数口远相投，芜秽不及扫。园荒无主人，马散啮秋草。席地即吾庐，馔生聊自保。隔林乞火回，酌酒慰怀抱。反为妻子嗤，宁如在家好。
雨中宿榆林店有感
作者：谢榛
朝代：明

凉雨何冥冥，黑云复浩浩。山行夜不休，崄巇犹蜀道。我非王程迫，胡为役衰老。数口远相将，未必常温饱。投彼敝屋间，芜秽不及扫。园荒无主人，马散齧秋草。席地即吾庐，馀生聊自保。隔林乞火回，酌酒慰怀抱。愚者昧所适，哲人见机早。反为细君嗤，宁如在家好。
雨中过昭觉禅院同云洲丈敬诚二君赋得多字
作者：谢榛
朝代：明

不辞冒风雨，地胜此经过。径滑人留迹，林寒鸟在柯。疏狂缘醉甚，老病得閒多。更欲寻禅侣，青山共薜萝。
雨中集王文父别墅登楼得秋字
作者：谢榛
朝代：明

西园佳会几名流，野色偏多背郭楼。汾上雨晴还驻马，白云一片写清秋。
雨后早起
作者：谢榛
朝代：明

积雨空阶满，开轩幽兴深。半窗低晓月，几处苦秋阴。已倦人间路，能閒诗外心。还憎多此癖，习静老山林。
雨后柬张宗昭
作者：谢榛
朝代：明

雨后小园净，豆花寒更开。客中秋序过，灯下雁声来。懒慢催诗句，疏狂但酒杯。故人期不至，凉月满高台。
雨后柬王体仁
作者：谢榛
朝代：明
体裁：七言绝句

雪夜还能棹剡溪，雨余何事怯冲泥。自怜穷巷多秋草，不见青骢向北嘶。
雨后立夏
作者：谢榛
朝代：明
体裁：五言律诗

园中绿已暗，寂寞问花神。兴托清樽酒，愁欺白发人。山城初雨过，天地尚馀春。又与东风别，堪嗟羁旅身。
雨后立夏
作者：谢榛
朝代：明

园中绿已暗，寂寞问花神。兴托清樽酒，愁欺白发人。山城初雨过，天地尚馀春。又与东风别，堪嗟羁族身。
雨后送刘孝夫东归
作者：谢榛
朝代：明

相见凄凉色，孤怀风雨天。黄金交易薄，清镜老堪怜。马出燕南路，家临济北田。送君一长啸，高鸟没苍烟。
雨雪曲酬戴锦衣伯常见赠
作者：谢榛
朝代：明

穷冬雨雪白浩浩，蓟门万木惊春早。横笛谁吹出塞声，梅花乱落关山道。海云不散寒悠悠，客怀无那空倚楼。有人忽赠阳春曲，坐吟驱我羁旅愁。风流云是楚望子，家在郢中四十里。三十年来锦作衣，天颜咫尺多清辉。金阙门中鸣佩入，玉河堤上摇鞭归。归来对酒兴不尽，月明更奏飞龙引。
雨雹有感呈宋大参
作者：谢榛
朝代：明

客窗午睡晚来起，帘外明明一庭水。云是雨工碎却阴山冰，雷电相驱寒色里。击瓦骤破群雀惊，迸阶倒回众儿喜。痴儿不解老夫忧，指点门前说未休。苍生所望在禾黍，更欲馈饷供边头。于今宋玉夜无寐，岂待落木方悲秋。
雪中偶过李鸿胪东明宅留酌因怀卢太史浚卿刘少参才甫王侍御子梁张户曹聚甫
作者：谢榛
朝代：明

前雪未消今雪来，寒侵宫殿朝不开。昆池冻合石鲸卧，玉笛唤春催落梅。白日远迷涿鹿野，黄云低暗轩辕台。铁甲如冰战士苦，城头饥乌啼正哀。北风吹人僵欲死，驱马不动空徘徊。道傍官舍何幽寂，我亦山阴乘兴客。入门自拂谢庄衣，开樽为我破寒色。中怀倾倒醉不辞，春灯吐花向深夕。同乡朋旧各天涯，绿鬓忧时谁易白。宦情客计成睽违，海雁江鱼断消息。重来清夜益相思，月明偏照燕京陌。
雪中刘稽勋体乾宅赋此志别
作者：谢榛
朝代：明

雨雪逢残岁，长途断客行。翻空何脉脉，到地故轻轻。阴接黄云塞，春归紫禁城。池怜寒玉净，树讶早花明。照夜千山色，因风万户声。卧袁真是懒，访戴亦多情。宝剑灵常动，冰壶虚更清。巨源能启事，嵇叔爱藏名。郢曲今谁和，燕歌老自平。试看东郭履，还向鹿门耕。
雪中即事
作者：谢榛
朝代：明

万里同云鸟不飞，出门寒色上人衣。谁家公子能驰马，雪满长安射猎归。
雪中感怀
作者：谢榛
朝代：明

客怀无定几晴阴，晋俗那知半古今。孤馆劲风翻积雪，千松寒色隐危岑。镜垂鹤发嗟年老，剑养龙精动夜深。昨向庭前驱斗雀，解纷还似鲁连心。天教强健老年身，自觉诗成调转新。三晋关河无旅雁，万家风雪几愁人。樽中醴酒堪怀古，笛里梅花未是春。形胜肯淹青玉杖，乾坤何愧白纶巾。
雪中感怀·其一
作者：谢榛
朝代：明

客怀无定几晴阴，晋俗那知半古今。孤馆劲风翻积雪，千松寒色隐危岑。镜垂鹤发嗟年老，剑养龙精动夜深。昨向庭前驱斗雀，解纷还似鲁连心。
雪中感怀·其二
作者：谢榛
朝代：明

天教强健老年身，自觉诗成调转新。三晋关河无旅雁，万家风雪几愁人。樽中醴酒堪怀古，笛里梅花未是春。形胜肯淹青玉杖，乾坤何愧白纶巾。
雪后同王希元登代州城楼
作者：谢榛
朝代：明

登城眺夕阳，惨澹群山色。何许最关心，愁云在西北。睥睨胡天近，登临边树迷。汉兵不到处，寒鸟向谁啼。
雪后同王希元登代州城楼·其一
作者：谢榛
朝代：明

登城眺夕阳，惨澹群山色。何许最关心，愁云在西北。
雪后登代州城楼时虏犯岢岚三首
作者：谢榛
朝代：明
体裁：五言绝句

睥睨胡天近，登临边树迷。汉兵不到处，寒鸟向谁啼。
雪后登代州城楼时虏犯岢岚三首·其三
作者：谢榛
朝代：明

都门飞羽书，冰雪走胡骑。只见塞云愁，那知塞垣事。
雪后登代州城楼时虏犯岢岚三首·其二
作者：谢榛
朝代：明

霁色分诸垒，寒空下一雕。幕南白草尽，胡马亦何骄。
雪后登代州城楼时虏犯岢岚三首·其二
作者：谢榛
朝代：明

霁色分诸垒，寒空下一雕。幕南白草尽，胡马亦何骄。都门飞羽书，冰雪走胡骑。只见塞云愁，那知塞垣事。
雪夜过李于鳞宅适已醉卧因留宿作
作者：谢榛
朝代：明

雪天骑马禁城隈，官舍中宵为我开。太白醉眠呼不起，惠连赋就却空来。满城朔气侵人骨，试问宫梅几枝发。上苑寒生千树云，西山暗落三更月。起来风物重凄凄，门外日高鸦乱啼。莫惜馀杯醉归去，天街不畏踏春泥。
雪夜集吴进士明可宅候李给事元树吴进士子修不至得楼字
作者：谢榛
朝代：明

黄云黯澹低神州，风雪晚来殊未休。春色连天变老树，寒光夺月明高楼。初成谢赋此时兴，还听郢歌中夜留。二妙不来更秉烛，笛声凄断梅花愁。
青龙桥上有感
作者：谢榛
朝代：明

落落狂歌一阮公，旗亭把酒送归鸿。湖光不定春风里，山气偏多夕照中。满眼莺花双鬓改，百年愁思几人同。边庭李牧空遗迹，此日谁论定远功。
静公园借居
作者：谢榛
朝代：明

欲览匡庐胜，衰年惜未能。栖迟无俗侣，幽寂共邻僧。禅定阶前石，心空夜半灯。浮图著灵异，昨上最高层。
题何柏斋侍郎山居
作者：谢榛
朝代：明

茅宇依泉石，游心自太空。檐垂松叶露，门掩稻花风。世故端居外，天真独卧中。平生爱疏广，今古几人同。
题吴郎中温叔山房
作者：谢榛
朝代：明

早辞京国风尘倦，为爱山房泉壑重。移榻夜深垂万象，登台秋迥出千峰。独蹲斑虎云边石，半隐苍龙雪后松。灯下思君见奇绝，忽惊春梦戍楼钟。
题孟得之园竹
作者：谢榛
朝代：明

西风万木正彫残，脩竹娟娟谩自看。为爱清阴摇绮席，不教新笋上金盘。色连淇澳秋霜净，声彻潇湘暮雨寒。中有栖迟九苞凤，野云长护碧琅玕。
题山水图
作者：谢榛
朝代：明

川原人不到，尽日草亭閒。秋晚树摇落，天高云往还。沙边多白鸟，湖上一青山。榜子复何处，暝投红蓼湾。石树重阴合，郊亭远色分。泉飞半空雨，江落数峰云。幽兴自深坐，长歌谁更闻。申生今白首，无意待玄纁。
题山水图·其一
作者：谢榛
朝代：明

川原人不到，尽日草亭閒。秋晚树摇落，天高云往还。沙边多白鸟，湖上一青山。榜子复何处，暝投红蓼湾。
题山水图·其二
作者：谢榛
朝代：明

石树重阴合，郊亭远色分。泉飞半空雨，江落数峰云。幽兴自深坐，长歌谁更闻。申生今白首，无意待玄纁。
题山水图送包运司庸之赴芦台
作者：谢榛
朝代：明

披心清彻冰雪壶，挥毫妙绝江山图。包生好古求真迹，名齐顾凯游京都。四明画手不易得，秋水晴岚无多墨。极天形胜随意生，半壁低横万里色。蒹葭浦溆苍烟深，上有参差枫树林。虚堂时时动风雨，波底恍若蛟龙吟。一扫冰绡幽兴发，笔夺造物古人列。吾将垂钓君宦游，扁舟独啸五湖月。送君驿路别愁新，北望偏伤客子神。鸣鞭岁晚长芦去，芳草相思春复春。
题席浒北书亭
作者：谢榛
朝代：明

白白野云暮，青青阶草春。小亭閒日月，谁问著书人。
题扬子云草玄图
作者：谢榛
朝代：明

蚕丛之国三秦西，千峰上与青天齐。栈道悬空历万险，巨竹脩藤当昼迷。瀑布砰訇响不绝，阴壑直下垂虹霓。班虎咆哮黑熊啼，飒沓风舞双鹍鸡。路出剑门沃野阔，锦江秋水明玻瓈。蜀中文物古来盛，两汉名士特标题。前有马卿后扬子，高才往往怀金闺。火德中衰世板荡，谁能皓首甘幽栖。枫树森森隐茅宇，荒凉门径无轮蹄。草玄拟易坐朝夕，冥心自得穷端倪。水有汀洲山有溪，居然此道在盐齑。龙蛇知时蛰深窟，男儿志气何乖睽。校书阁下独遗恨，首阳二子光蒿藜。
题灵感院
作者：谢榛
朝代：明
体裁：五言律诗

偶成山寺约，共是野鸥心。有味淡终日，无营閒至今。草芽青半砌，云气白霜林。何处鸣春鸟，停杯漫一吟。
题王大伾侍御别业
作者：谢榛
朝代：明

野扉长掩石林幽，林外寒溪汩汩流。老凤无心横碧汉，高云何意落沧洲。天王侧席兵戈日，柱史閒居草树秋。二十年来耽著述，不知华发为谁忧。
题背面美人图
作者：谢榛
朝代：明

无那琵琶曲，重弹调转凄。自伤倾国色，故作背人啼。太液秋光冷，长门夜月低。流莺何意思，飞过掖庭西。
题萧鸿胪文萃园亭
作者：谢榛
朝代：明

京国论交久，知君道气存。买书无积俸，好客有閒园。月近池边榻，云低花下樽。偶来堪避俗，何必问桃源。
题陈中贵园亭
作者：谢榛
朝代：明

去秋亭馆曾招客，几处张筵到深夕。花竹学成金谷园，池塘倒插锦川石。昨经春雪复来游，古木閒云淡若秋。尚忆歌童唱新调，醉来拍手见风流。
题香山禅院示玉峰上人
作者：谢榛
朝代：明

清秋策马湖西路，孤寺鸣钟山欲暮。偶逢老衲是同乡，相对不言中有悟。人生自抱摩尼珠，乾坤谁种菩提树。何劳长检贝叶经，如来在心非在形。蒲团坐久忘尔我，不知草虫喧户庭。夜半无灯亦无月，檐前松柏何青青。
风雪过叶云羽
作者：谢榛
朝代：明

风雪连朝城市閒，敝衣行子独愁颜。乱声猎猎摇千树，寒色茫茫失万山。事激眼前心自定，名垂身后老相关。寻君夜话聊杯酒，不是王猷空棹还。
马上赠罗山甫
作者：谢榛
朝代：明

有客翩翩时并马，壮游气激风霜下。边笳声断卢龙天，塞草寒深涿鹿野。皂雕飞从西北来，弯弓欲射空徘徊。圣代虚名莫轻取，朔云低暗黄金台。
马子端王鼎臣见过因怀崔都尉
作者：谢榛
朝代：明

兵去人心定，相逢话此生。乱离俱是客，去住各含情。沁水沉鸾影，秦台断凤声。眼中惟二子，且复醉燕城。
骤雨柬西岩君
作者：谢榛
朝代：明

隔院共风雨，谁家秋意多。檐前走霹雳，门外散江河。留滞人扶杖，凄凉鸟在柯。应思折简夜，乘月几经过。
高枕
作者：谢榛
朝代：明

垂老惟高枕，经秋不到城。孤吟来鸟雀，万事掩柴荆。野旷浮云色，庭虚落叶声。秪应邻叟过，共话薜萝情。
高比部伯宗宅夜集得清字
作者：谢榛
朝代：明

铜漏夜初涩，冰壶韵转清。月澄天汉影，风落禁钟声。病里疏身计，天涯得友生。后期无定所，江海共含情。
鸷鸟
作者：谢榛
朝代：明

鸷鸟逐天风，翻然穷海峤。讵保羽毛全，清流试相照。
黄侍御协恭督学南畿赋此寄之
作者：谢榛
朝代：明

美人南国去，建业路漫漫。六代豪华歇，三秋芳杜残。古台曾凤下，钟阜自龙蟠。云度三江远，潮生白日寒。文章知道重，品藻得人难。侧席天王意，乘骢正北看。
登金山
作者：谢正蒙
朝代：明

老来强作登山兴，犹记当年孟浪游。身世不堪悲岁月，洞天无恙自春秋。松间日转阴移石，海外涛飞气结楼。我欲振衣高处望，罡风两腋暮云收。
西湖山
作者：谢正蒙
朝代：明

为爱湖山胜，登临惬素杂。澹烟连粉堞，峭壁隐丹邱。老树阴仍合，长溪净欲浮。会心成独啸，风景望全收。
贺罗之成石龟钓纶之作
作者：谢正蒙
朝代：明

水落湖平夜月寒，乘槎到处足观澜。凭将心事委浮宅，且把生涯付钓竿。欸乃歌残山色暮，烟霞隐入酒杯宽。机闻赢得鸥为侣，并立沙头刷羽翰。
初夏寄倪元镇
作者：谢琼树
朝代：明
体裁：古风

溪上夜来雨，青林密如雾。日出桧柏香，沙静凫鹜聚。野夫抱琴出，喜与樵者遇。黄鸟时一鸣，绿阴已无数。缓带受回风，席帽粘落絮。感物发长谣，放缺胡怀清。酤为劳其生，终岁牵百虑。愿言庐藿期，逍遥共迟莫。
归牧
作者：谢瑾
朝代：明
体裁：七言律诗

石桥流水月娟娟，自放红林不记年。六七里村黄犊雨，两三牧竖绿莎烟。秋云半湿衣垂骭，野曲横吹笛在肩。郁郁墓门遥指处，可还重上一丘眠。
梧江
作者：谢瑾
朝代：明
体裁：七言律诗

渔家生计少经营，暖饱时供不慕名。撒网唱歌郎首白，鸣榔和曲妇裙青。鸬鹚小雨滩头梦，鸥鹭轻风世外情。行客独为车马累，重听蛮唱有馀声。
汾西县
作者：谢瑾
朝代：明
体裁：七言律诗

几家荒冢伴荆榛，半里孤城带夕曛。穿穴作庐人类鼠，凿山供爨石为薪。鸡豚醉乐村祠社，桃杏红香客梦春。最是农夫耕绝顶，一犁觳觫入寒云。
罗江神祠
作者：谢瑾
朝代：明
体裁：七言律诗

土祠祈福庆年丰，歌啸巫阳荐祀同。一奠神惟迎社日，半竿旗不饱灵风。鸡豚颂里炉烟碧，箫鼓声中烛影红。拜祝此时须应感，莫嫌门径有苔封。
金山寺
作者：谢瑾
朝代：明
体裁：七言律诗

潮汐难磨万古尘，老龙无地斲浮根。戴鳌水弱低三岛，补石天开露一痕。浪涌兔沈瓜步月，雨腥蛟送秣陵云。时听梵刹传僧呗，柏子香飘半塔熏。
长淮
作者：谢瑾
朝代：明
体裁：七言律诗

千里淮流势若奔，咆哮西下地平吞。天吴激浪来江口，鬼伯推潮出海门。疏雨数声云入浦，远林一抹水连村。溯流有客登瀛去，路入青河日又曛。
黄陵庙
作者：谢瑾
朝代：明
体裁：七言律诗

黄陵帝子泣嫔虞，弦断南薰凤影孤。红尽泪痕传翠竹，青来魂气隔苍梧。秋风衡岳沉鸿雁，暮雨湘江怨鹧鸪。明月三千年后夜，九疑云冷梦应无。
晨登巾山
作者：谢省
朝代：明
体裁：五言绝句

初日上高峰，轻烟散林薄。一径不逢人，坐闻松子落。
流河驿次韵
作者：谢省
朝代：明

舟楫愁谁语，风波未自知。偶逢居共泊，恰与月相期。梦忆仙舟会，情忘客路悲。论诗意无极，一饮亦吾师。
答编修侄次韵
作者：谢省
朝代：明

江湖飘泊二毛初，半世谋身智亦疏。春意欲归彭泽柳，年华未尽茂陵书。孤桐自觉非时调，尺牍谁能问客居。须信人生身外事，落花残雨向春余。
谒侯城里有感
作者：谢省
朝代：明

侯城里，侯城老人死不死。万丈文光射列星，正流一派分洙泗。忠肝义胆照冰雪，烈气凭凭塞天地。神游帝侧骑箕尾，行天还整羲和驭。寒为阳和旱为雨，精灵飒爽谁能閟。冥交不用觅逢干，脩撰王郎旧知己。
严先生祠
作者：谢矩
朝代：明

碧水潺湲七里滩，白云缥缈富春山。玄纁自爱羊裘好，谏议何如钓叟閒。星象已占惊御座，故人犹自眇龙颜。君臣高大真奇遇，千古芳名不可扳。
京口
作者：谢矩
朝代：明

六代风流地，江南第一州。东通吴会郡，西接汉湘流。铁瓮城何壮，金山寺更幽。维舟试登览，今古若浮沤。
偶述
作者：谢矩
朝代：明

少年时节竞繁华，老大无成只叹嗟。閒里春光今又半，梅花落尽到杨花。
咏日本人
作者：谢矩
朝代：明

浮杯东渡海，天外远游人。席地还存古，圆颅不尚巾。结跏翻贝叶，合掌礼金身。圣德如天大，华夷囿一春。
客馆次徐八见示韵
作者：谢矩
朝代：明

晓起园林万玉加，纷纷衮衮乱周遮。冷凝岸柳难舒眼，寒压江梅不放花。银浪开时渔举网，青烟湿处客烹茶。侨居喜遇徐公子，好约归乘剡水槎。
寄文一侄
作者：谢矩
朝代：明

湖海老为客，行行身独单。念汝久暌离，十年应未还。邈哉渔阳城，万里程途难。读书不负志，宁辞远家山。努力踵遗芳，庶可慰衰颜。封诗远寄将，临风泪潺潺。
山行
作者：谢矩
朝代：明

纻服芒鞋兴趣长，溪山登濯足徜徉。翠岩雨过秋云暝，兰若风生夕沼凉。远浦渔歌来窈窕，空崖樵唱起微茫。诛茅便欲来居此，十亩园池一草堂。
携李
作者：谢矩
朝代：明

嘉禾呈瑞表神州，负海连江拱上流。泽国风生太湖晓，华亭鹤唳九皋秋。读书堆废空陈迹，会景堂空感旧游。自愧行人穷历览，慨思今古不胜愁。
椿庭寿日客中有感
作者：谢矩
朝代：明

去岁兹辰捧寿觞，怜兄独客在他乡。茧窝春到歌筵暖，竹屋风生绮席凉。亲友举觞隆燕会，儿孙拜舞列鹓行。今年却愧身为客，回首家山欲断肠。
次姚江散人
作者：谢矩
朝代：明

车书一统圣皇恩，至泽均沾四海滨。作客远看淮甸月，放舟剩载武林春。伤心桃李随流俗，回首乡关少故人。便欲乘舟赋归去，云山依旧是比邻。
次胡云屋南湖韵
作者：谢矩
朝代：明

滕六呈祥散作花，梵王宫殿玉为家。林间渐见成银树，江上遥看尽白沙。寒拥貂裘围活火，暖同绛帐酌流霞。老禅清致谁能比，旋汲新泉为煮茶。
次钱广文感怀
作者：谢矩
朝代：明

茆斋清味自来甘，饮伴吟哦日醉酣。为问洛阳贤令尹，闭门风雨几人谙。
次鹿苑珦讲主韵
作者：谢矩
朝代：明

路入南湖步屧迟，梵王宫阙每遐思。已知惠远许携酒，更爱巳公能赋诗。安静著身心地辟，萝云覆地月阴移。相逢愧我羁尘网，老大徒伤两鬓丝。